CELEX: 32004D0446
Language: fi
Date: 2004-04-29 00:00:00
Title: Komission päätös 2004/446/EY, tehty 29 päivänä huhtikuuta 2004, direktiivissä 2001/16/EY tarkoitettujen melua, tavaraliikenteen vaunuja ja tavaraliikenteen telemaattisia sovelluksia koskevien yhteentoimivuuden teknisten eritelmien perusparametrien määrittelemisestä

30.4.2004            FI                     Euroopan unionin virallinen lehti     L 155/1
                                        KOMISSION PÄÄTÖS,
                                   tehty 29 päivänä huhtikuuta 2004,
      direktiivissä 2001/16/EY tarkoitettujen ”melua”, ”tavaraliikenteen vaunuja” ja
   ”tavaraliikenteen telemaattisia sovelluksia” koskevien yhteentoimivuuden teknisten
                         eritelmien perusparametrien määrittelemisestä
                               (tiedoksiannettu numerolla K(2004) 1558)
                                (ETA:n kannalta merkityksellinen teksti)
                                             (2004/446/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan laajuisen tavanomaisen rautatiejärjestelmän yhteentoimivuudesta
19 päivänä maaliskuuta 2001 annetun Euroopan parlamentin ja neuvoston direktiivin
2001/16/EY1 ja erityisesti sen 6 artiklan 1 ja 4 kohdan,
sekä katsoo seuraavaa:
(1)     Direktiivin 2001/16/EY 2 artiklan c alakohdan mukaan Euroopan laajuinen
        tavanomainen rautatiejärjestelmä jaetaan rakenteellisiin ja toiminnallisiin
1
  EYVL L 110, 20.4.2001, s. 1.
                                                    1
 ---pagebreak---        osajärjestelmiin. Kutakin osajärjestelmää varten laaditaan yhteentoimivuuden tekninen
       eritelmä (YTE).
(2)    Ensimmäisessä vaiheessa yhteinen edustuselin laatii YTE-esitykset komission
       toimeksiannosta direktiivin 21 artiklan 2 kohdassa säädetyn menettelyn mukaisesti.
(3)    Direktiivin 2001/16/EY 21 artiklalla perustettu komitea (jäljempänä ’komitea’) on
       nimennyt       yhteiseksi       edustuselimeksi     Euroopan       rautatiejärjestelmien
       yhteentoimivuuden liiton (jäljempänä ’AEIF’).
(4)    AEIF:lle on annettu toimeksi laatia ”melua”, ”tavaraliikenteen vaunuja” ja
       ”tavaraliikenteen telemaattisia sovelluksia” koskevat YTE-esitykset.
(5)    Direktiivin 2001/16/EY 6 artiklan 4 kohdassa kuitenkin säädetään, että ensimmäinen
       vaihe edellä mainittujen YTE:ien laatimisessa on määritellä niihin liittyvät
       perusparametrit, joita AEIF:n on käytettävä. Tämä ei sulje pois mahdollista tarvetta
       validoida ja tarvittaessa tarkistaa, ajantasaistaa tai muuttaa näitä parametreja
       vastaavissa YTE:issä, jotka hyväksytään direktiivin 2001/16/EY 6 artiklan 1 kohdan
       mukaisesti.
(6)    Joitakin erityistapauksia koskevia pyyntöjä on esitetty, ja niistä keskustellaan
       vastaavien YTE:ien laatimisen yhteydessä. Erityistapaukset on kuitenkin
       aiheellisempaa sisällyttää YTE:iin kuin tähän päätökseen.
(7)    Tämä päätös ei vaikuta nykyiseen rautatiejärjestelmään tai uusiin hankkeisiin niin
       kauan kuin niitä vastaavia YTE:iä ei ole hyväksytty, sanotun kuitenkaan rajoittamatta
       direktiivin 2001/16/EY 25 artiklan soveltamista.
(8)    AEIF on jo laatinut edellä mainitun toimeksiannon mukaisesti täysin valmiit
       ”tavaraliikenteen telemaattisia sovelluksia”, ”melua” ja ”tavaraliikenteen vaunuja”
       koskevat YTE-esitykset. Nämä YTE:t hyväksytään, kun direktiivissä säädetty
       kustannus-hyötyarvio on tehty ja käyttäjäorganisaatioita sekä työmarkkinaosapuolia on
       kuultu.
(9)    Olisi hyväksyttävä AEIF:n ehdottamat ”melun”, ”tavaraliikenteen vaunujen” ja
       ”tavaraliikenteen telemaattisten sovellusten” perusparametreja koskevat määritelmät ja
       vaatimukset.
(10)   Tässä päätöksessä säädetyt toimenpiteet ovat direktiivillä 2001/16/EY perustetun
       komitean lausunnon mukaiset,
ON TEHNYT TÄMÄN PÄÄTÖKSEN:
                                            1 artikla
Direktiivissä 2001/16/EY tarkoitettujen ”melua”, ”tavaraliikenteen vaunuja” ja
”tavaraliikenteen telemaattisia sovelluksia” koskevien yhteentoimivuuden teknisten eritelmien
perusparametreja koskevat määritelmät ja vaatimukset ovat tämän päätöksen liitteessä.
                                            2 artikla
Tämä päätös on osoitettu kaikille jäsenvaltioille.
                                                2
 ---pagebreak--- Tehty Brysselissä 29 päivänä huhtikuuta 2004.
                                          Komission puolesta
                                          Loyola DE PALACIO
                                          Varapuheenjohtaja
                                             3
 ---pagebreak--- L 155/4              FI             Euroopan unionin virallinen lehti                                            30.4.2004
                                                       LIITE
                                        SISÄLLYSLUETTELO
1.   MELUA KOSKEVAAN YTE:EN LIITTYVÄT PERUSPARAMETRIT................. 5
     1.1. Tavaravaunujen synnyttämä melu ..................................................................... 5
          1.1.1.    Parametrin kuvaus ............................................................................... 5
          1.1.2.    Vaadittavat ominaisuudet .................................................................... 5
     1.2. Veturien, monirunkoisten yksikköjen ja matkustajavaunujen
          synnyttämä melu................................................................................................ 6
          1.2.1.    Parametrin kuvaus ............................................................................... 6
          1.2.2.    Vaadittavat ominaisuudet .................................................................... 6
2.   TAVARALIIKENTEEN VAUNUJA KOSKEVAAN YTE:EN LIITTYVÄT
     PERUSPARAMETRIT ............................................................................................... 9
     2.1. Vaunujen, vaunuyhdistelmien ja junien väliset liitokset (kuten
          liittimet) ............................................................................................................. 9
          2.1.1.    Parametrin kuvaus ............................................................................... 9
          2.1.2.    Vaadittavat ominaisuudet .................................................................... 9
     2.2. Turvallinen pääsy liikkuvaan kalustoon ja pois siitä....................................... 10
          2.2.1.    Parametrin kuvaus ............................................................................. 11
          2.2.2.    Vaadittavat ominaisuudet .................................................................. 11
     2.3. Toiminnalliset vaatimukset: vaunun päärakenteen lujuus............................... 14
          2.3.1.    Parametrin kuvaus ............................................................................. 14
          2.3.2.    Vaadittavat ominaisuudet .................................................................. 14
     2.4. Lastin kiinnittäminen....................................................................................... 19
          2.4.1.    Parametrin kuvaus ............................................................................. 19
          2.4.2.    Vaadittavat ominaisuudet .................................................................. 19
     2.5. Ovien sulkeminen ja lukitus ............................................................................ 19
          2.5.1.    Parametrin kuvaus ............................................................................. 19
          2.5.2.    Vaadittavat ominaisuudet .................................................................. 19
     2.6. Tavaravaunujen merkitseminen....................................................................... 20
          2.6.1.    Parametrin kuvaus ............................................................................. 20
          2.6.2.    Vaadittavat ominaisuudet .................................................................. 20
     2.7. Erikoisvaunut vaarallisten aineiden ja painekaasujen kuljettamiseen............. 21
          2.7.1.    Parametrin kuvaus ............................................................................. 21
 ---pagebreak---       2.7.2.    Vaadittavat ominaisuudet .................................................................. 21
2.8. Kinemaattinen ulottuma .................................................................................. 22
      2.8.1.    Parametrin kuvaus ............................................................................. 22
      2.8.2.    Vaadittavat ominaisuudet .................................................................. 23
2.9. Staattinen       akselipaino,               dynaaminen                 pyöräkuormitus                   ja
      pitkittäissuuntainen kuormitus......................................................................... 24
      2.9.1.    Parametrin kuvaus ............................................................................. 24
      2.9.2.    Vaadittavat ominaisuudet .................................................................. 24
2.10. Junan sähköinen suojaus.................................................................................. 26
      2.10.1. Parametrin kuvaus ............................................................................. 26
      2.10.2. Vaadittavat ominaisuudet .................................................................. 26
2.11. Vaunun dynaaminen käyttäytyminen (pyörän ja kiskon välinen
      vuorovaikutus)................................................................................................. 27
      2.11.1. Parametrin kuvaus ............................................................................. 27
      2.11.2. Vaadittavat ominaisuudet .................................................................. 27
                2.11.2.1. Yleistä................................................................................ 27
                2.11.2.2. Osajärjestelmän                    toiminnalliset               ja        tekniset
                            vaatimukset........................................................................ 28
2.12. Pitkittäissuuntaiset puristusvoimat .................................................................. 29
      2.12.1. Parametrin kuvaus ............................................................................. 29
      2.12.2. Vaadittavat ominaisuudet .................................................................. 29
                2.12.2.1. Yleistä................................................................................ 29
                2.12.2.2. Osajärjestelmän                    toiminnalliset               ja        tekniset
                            vaatimukset........................................................................ 30
                2.12.2.3. Kunnossapitoa koskevat määräykset................................. 31
2.13. Jarrutusteho...................................................................................................... 31
      2.13.1. Parametrin kuvaus ............................................................................. 31
      2.13.2. Vaadittavat ominaisuudet .................................................................. 31
                2.13.2.1. Yleistä................................................................................ 31
                2.13.2.2. Jarrutustehon toiminnalliset ja tekniset vaatimukset......... 32
2.14. Vaunujen kyky siirtää tietoja maan ja vaunun välillä ..................................... 39
      2.14.1. Parametrin kuvaus ............................................................................. 39
      2.14.2. Vaadittavat ominaisuudet .................................................................. 39
                2.14.2.1. Yleistä................................................................................ 39
                2.14.2.2. Osajärjestelmän                    toiminnalliset               ja        tekniset
                            vaatimukset........................................................................ 39
                2.14.2.3. Kunnossapitoa koskevat määräykset................................. 41
2.15. Ympäristöolot, joissa liikkuva kalusto toimii (osien toiminta-alue) ............... 41
 ---pagebreak---          2.15.1. Parametrin kuvaus ............................................................................. 41
         2.15.2. Vaadittavat ominaisuudet .................................................................. 42
   2.16. Hätäuloskäynnit ja opasteet............................................................................. 44
         2.16.1. Parametrin kuvaus ............................................................................. 44
         2.16.2. Vaadittavat ominaisuudet .................................................................. 44
   2.17. Paloturvallisuus ............................................................................................... 45
         2.17.1. Parametrin kuvaus ............................................................................. 45
         2.17.2. Vaadittavat ominaisuudet .................................................................. 45
3. TAVARALIIKENTEEN                        TELEMAATTISIA                               SOVELLUKSIA
   KOSKEVAAN YTE:EN LIITTYVÄT PERUSPARAMETRIT .............................. 49
   3.1. Rahtikirjan tiedot ............................................................................................. 49
         3.1.1.  Parametrin kuvaus ............................................................................. 49
         3.1.2.  Vaadittavat ominaisuudet .................................................................. 49
   3.2. Reittipyyntö ..................................................................................................... 50
         3.2.1.  Parametrin kuvaus ............................................................................. 50
         3.2.2.  Vaadittavat ominaisuudet .................................................................. 50
   3.3. Junan valmistelu .............................................................................................. 51
         3.3.1.  Parametrin kuvaus ............................................................................. 51
         3.3.2.  Vaadittavat ominaisuudet .................................................................. 52
   3.4. Junan kulkuennuste ......................................................................................... 54
         3.4.1.  Parametrin kuvaus ............................................................................. 54
         3.4.2.  Vaadittavat ominaisuudet .................................................................. 54
   3.5. Ilmoitukset toimintahäiriöistä.......................................................................... 55
         3.5.1.  Parametrin kuvaus ............................................................................. 55
         3.5.2.  Vaadittavat ominaisuudet .................................................................. 55
   3.6. Junan sijainti.................................................................................................... 55
         3.6.1.  Parametrin kuvaus ............................................................................. 55
         3.6.2.  Vaadittavat ominaisuudet .................................................................. 55
   3.7. Lähetyksen ETI / ETA..................................................................................... 56
         3.7.1.  Parametrin kuvaus ............................................................................. 56
         3.7.2.  Vaadittavat ominaisuudet .................................................................. 56
   3.8. Vaunujen liikkeet............................................................................................. 57
         3.8.1.  Parametrin kuvaus ............................................................................. 57
         3.8.2.  Vaadittavat ominaisuudet .................................................................. 57
   3.9. Vaihtoraportit .................................................................................................. 58
 ---pagebreak---       3.9.1.    Parametrin kuvaus ............................................................................. 58
      3.9.2.    Vaadittavat ominaisuudet .................................................................. 58
3.10. Laadun parantamiseen tähtäävä tiedonvaihto.................................................. 59
      3.10.1. Parametrin kuvaus ............................................................................. 59
      3.10.2. Vaadittavat ominaisuudet .................................................................. 59
3.11. Erilaisia viitetiedostoja .................................................................................... 60
      3.11.1. Parametrin kuvaus ............................................................................. 60
      3.11.2. Vaadittavat ominaisuudet .................................................................. 60
3.12. Asiakirjojen sähköinen siirto........................................................................... 61
      3.12.1. Parametrin kuvaus ............................................................................. 61
      3.12.2. Vaadittavat ominaisuudet .................................................................. 61
3.13. Verkot ja viestintä............................................................................................ 62
      3.13.1. Parametrin kuvaus ............................................................................. 62
      3.13.2. Vaadittavat ominaisuudet .................................................................. 62
 ---pagebreak--- 1.    MELUA KOSKEVAAN YTE:EN LIITTYVÄT PERUSPARAMETRIT
      1.1.    Tavaravaunujen synnyttämä melu
              1.1.1. Parametrin kuvaus
Tavaravaunujen synnyttämä melu jakaantuu niiden ohi kulkiessa syntyvään meluun ja
paikallaan ollessa syntyvään meluun.
Tavaravaunujen ohi kulkiessa syntyvään meluun vaikuttaa suuresti pyörien synnyttämä
melu (pyörän ja raiteen kosketuksesta syntyvä melu). Ohi kulkiessa syntyvän melun
mittaamiseen liittyvät seuraavat parametrit:
• äänenpainetaso määrätyllä menetelmällä mitattuna,
• mikrofonin sijainti,
• vaunun nopeus,
• raiteen epätasaisuudet,
• radan dynaamiset ominaisuudet ja sen kyky säteillä ääntä.
Tavaravaunu voi paikallaan ollessa synnyttää melua ainoastaan, mikäli siinä on
lisälaitteita, kuten moottoreita, generaattoreita tai jäähdytysjärjestelmiä. Se liittyy
useimmiten vaunujen jäähdyttämiseen. Paikallaan ollessa syntyvän melun mittaamiseen
liittyvät seuraavat parametrit:
• äänenpainetaso määrätyllä menetelmällä mitattuna sekä mikrofonin sijainti,
• käyttöolot.
              1.1.2. Vaadittavat ominaisuudet
Vaunun ohi kulkiessa syntyvän melun suurimmat sallitut arvot
Ohi kulkiessa syntyvän melun mittana on A-painotettu keskimääräinen melutaso LpAeq,Tp
mitattuna vaunun ohi kulkemisen ajan 7,5 m:n etäisyydellä radan keskilinjasta ja 1,2 ±
0,2 m:n korkeudella raiteen yläpinnasta. Mittaukset on tehtävä normin prEN ISO
3095:2001 mukaisesti lukuun ottamatta sitä, että mittauksessa käytettävän radan on
täytettävä sitä koskevan YTE:n vaatimukset.
Tavaravaunujen ohi kulkiessa syntyvän melun LpAeq,Tp enimmäisarvot on määritettävä K-
jarrupalojen toiminnan perusteella turvallisuusseikat huomioon ottaen. Euroopan
rautatiejärjestelmän yhteentoimivuuden liitto ottaa huomioon mittauksista 1 helmikuuta
2004 mennessä saadut tulokset.
Junan ohi kulkiessa syntyvä melu on mitattava nopeudella 80 km/t sekä junan
suurimmalla nopeudella, ei kuitenkaan suuremmalla nopeudella kuin 200 km/t.
Enimmäisarvoihin verrataan nopeudella 80 km/t mitattua arvoa sekä suurimmalla
nopeudella mitattua arvoa, joka on muunnettu nopeutta 80 km/t vastaavaksi kaavalla
LpAeq,Tp(80 km/t) = LpAeq,Tp(v)-30*log (v/80 km/t).
Paikallaan ollessa syntyvän melun suurimmat sallitut arvot
Paikallaan ollessa syntyvän melun mittana on A-painotettu keskimääräinen melutaso
LpAeq,T normin prEN ISO 3095:2001 luvun 7.5 mukaisesti. Tavaravaunujen paikallaan
ollessa syntyvän melun LpAeq,T suurimmat sallitut arvot mitattuna 7,5 m:n etäisyydellä
radan keskilinjasta esitetään taulukossa 1.
 ---pagebreak---                 Vaunut                                               LpAeq,T
                Kaikki tavaravaunut                               < = 65 dB(A)
      Taulukko 1:         Tavaravaunujen paikallaan ollessa syntyvän melun LpAeq,T suurin
      sallittu arvo
Vaunun paikallaan ollessa syntyvä melu on kaikkien normin prEN ISO 3095:2001
liitteen A kuvan A.1 mukaisista kohdista mitattujen äänitehon arvojen keskiarvo.
      1.2.     Veturien, monirunkoisten            yksikköjen     ja   matkustajavaunujen
               synnyttämä melu
               1.2.1. Parametrin kuvaus
Veturien, monirunkoisten yksikköjen ja matkustajavaunujen synnyttämä melu jakaantuu
paikallaan ollessa syntyvään meluun, liikkeellelähdön aiheuttamaan meluun ja ohi
kulkiessa syntyvään meluun. Paikallaan ollessa syntyvään meluun vaikuttavat suuresti
lisälaitteet, nimittäin jäähdytys- ja ilmastointijärjestelmät ja kompressori.
Myös liikkeellelähdön aiheuttama melu syntyy pääasiassa lisälaitteista sekä pyörien ja
kiskojen välisestä kosketuksesta, mikä vaihtelee erityisesti vetävien pyörien
luistamisnopeuden ja voimansiirron komponenttien (moottorin, vaihteiston, moottorin
tehonsäätimen ja dieselmoottoreiden ) mukaan.
Ohi kulkiessa syntyvään meluun vaikuttaa suuresti pyörien synnyttämä melu, joka liittyy
pyörän ja raiteen väliseen vuorovaikutukseen ja muuttuu junan nopeuden mukaan.
Pyörien synnyttämä melu syntyy radan epätasaisuuksien ja dynaamisten ominaisuuksien
tuloksena. Pienemmillä nopeuksilla mukana on myös lisälaitteiden ja
voimansiirtolaitteiston aiheuttama melu. Syntyvää melutasoa kuvaavat seuraavat
parametrit:
• äänenpainetaso määrätyllä menetelmällä mitattuna,
• mikrofonin sijainti.
Monirunkoiset yksiköt ovat kiinteärakenteisia junia, joissa on joko hajautetut
voimalaitteet tai yksi tai useampia erityisiä voimalaittein varustettuja vetureita tai
vaunuja. Sähkökäyttöisistä monirunkoisista yksiköistä käytetään lyhennettä EMU ja
dieselkäyttöisistä lyhennettä DMU. Tässä asiakirjassa nimitykset ”diesel” tai
”dieselmoottori” käsittävät kaikki käyttövoimana käytetyt lämpövoimakoneet. Kiinteästi
kokoonpantuja kahdesta veturista ja vaunuista koostuvia junia ei voida pitää
monirunkoisina yksikköinä, jos niiden vetureita voidaan käyttää erilaisissa
junayhdistelmissä.
                     1.2.2. Vaadittavat ominaisuudet
Paikallaan ollessa syntyvän melun enimmäisarvot on määritelty mitattuna 7,5 m:n
etäisyydellä radan keskilinjasta, 1,2 m ja 3,5 m kiskojen yläpinnan yläpuolella.
Mittausolot on määritelty standardissa pr EN ISO 3095:2001 asiaa koskevassa YTE:ssä
määriteltyine poikkeuksineen. Äänenpainetason mittana on suure LpAeq,T. Vaunujen
synnyttämän melun enimmäisarvot edellä selostetuissa oloissa esitetään taulukossa 2.
 ---pagebreak---              Vaunutyyppi                        LpAeq,T
             Sähköveturit                         75
             Dieselveturit                        75
             EMU:t                                68
             DMU:t                                73
             Matkustajavaunut                     65
Taulukko 2: Paikallaan ollessa syntyvän melun LpAeq,T enimmäisarvot sähkö- ja
dieselvetureille, EMU:ille, DMU:ille ja matkustajavaunuille
Liikkeelle lähtiessä syntyvän melun enimmäisarvot
Liikkeelle lähtiessä syntyvän melun enimmäisarvot on määritelty mitattuna 7,5 m:n
etäisyydellä radan keskilinjasta, 1,2 m ja 3,5 m kiskojen yläpinnan yläpuolella.
Mittausolot on määritelty standardissa pr EN ISO 3095:2001 asiaa koskevassa YTE:ssä
määriteltyine poikkeuksineen. Äänenpainetason mittana on suure LpAFmax. Vaunujen
liikkeelle lähtiessään synnyttämän melun enimmäisarvot edellä selostetuissa oloissa
esitetään taulukossa 3.
             Vaunutyyppi                                   LpAFmax
             Sähköveturit                                     82
             Dieselveturit                                    86
             EMU:t                                            82
             DMU:t                                            83
Taulukko 3: Liikkeelle lähtiessä syntyvän melun LpAFmax enimmäisarvot sähkö- ja
dieselvetureille, EMU:ille ja DMU:ille
Ohi kulkiessa syntyvän melun enimmäisarvot
Ohi kulkiessa syntyvän melun enimmäisarvot on määritelty mitattuna 7,5 m:n
etäisyydellä radan keskilinjasta, 1,2 m tai 3,5 m kiskojen yläpinnan yläpuolella vaunun
nopeudella 80 km/t. Äänenpainetason mittana on suure LpAeq,Tp.
Mittaukset on tehtävä standardin prEN ISO 3095:2001 mukaisesti, paitsi siltä osin, että
mittausradan on täytettävä asiaa koskevan YTE:n vaatimukset.
Junan ohi kulkiessaan synnyttämä melu on mitattava nopeudella 80 km/t ja junan
suurimmalla nopeudella, ei kuitenkaan suuremmalla nopeudella kuin 200 km/t. Muita
standardissa ISO EN 3095 mainittuja nopeuksia ei oteta huomioon. Enimmäisarvoihin
(ks. taulukko 4) verrataan nopeudella 80 km/t mitattua arvoa sekä suurimmalla
nopeudella mitattua arvoa, joka on muunnettu nopeutta 80 km/t vastaavaksi kaavalla
LpAeq,Tp(80 km/t) = LpAeq,Tp(v)-30*log (v/80 km/t).
Sähkö- ja dieselveturien, EMU:iden, DMU:iden ja matkustajavaunujen näissä edellä
mainituissa oloissa synnyttämän melun enimmäisarvot esitetään taulukossa 4.
 ---pagebreak---              Vaunutyyppi                           LpAeq,Tp etäisyydellä 7,5 m
             Sähköveturit                                       85
             Dieselveturit                          85 (vahvistetaan testillä)
             EMU:t                                              81
             DMU:t                                              82
             Matkustajavaunut                                   80
Taulukko 4: Ohi kulkiessa syntyvän melun LpAeq,Tp enimmäisarvot sähkö- ja
dieselvetureille, EMU:ille, DMU:ille ja matkustajavaunuille
 ---pagebreak--- 2.    TAVARALIIKENTEEN            VAUNUJA       KOSKEVAAN          YTE:EN        LIITTYVÄT
      PERUSPARAMETRIT
      2.1.     Vaunujen, vaunuyhdistelmien ja junien väliset liitokset (kuten liittimet)
                     2.1.1. Parametrin kuvaus
Laite, jolla rautatievaunut (vaunuyhdistelmät, junat) kytketään toisiinsa.
Yhteentoimivien junien vaunujen keskinäisissä liitoksissa voidaan käyttää mitä hyvänsä
liitinjärjestelmää. Näiden junien etu- ja takapäässä on oltava yhteentoimivat hätäliittimet.
Yhteentoimivien vaunujen/junien välisten liitäntöjen vaatimukset tullaan määrittelemään
mekaanisten, sähköisten ja paineilmaliittimien osalta normaalioloja ja hätätilanteita
silmällä pitäen. Matkustajavaunujen väliset käytävät ovat mukana soveltuvin osin.
                     2.1.2. Vaadittavat ominaisuudet
Yleistä
Vaunuissa on oltava kestävät puskurit ja vetoliittimet molemmissa päissä.
Aina yhdessä käytettäviä vaunuryhmiä pidetään tämän vaatimuksen soveltamisen
kannalta yhtenä vaununa. Näiden vaunujen välisissä liitoksissa on oltava kestävä
liitinjärjestelmä, joka kykenee kestämään aiottujen käyttöolojen rasitukset.
Aina yhdessä käytettäviä vaunuryhmiä pidetään tämän vaatimuksen soveltamisen
kannalta yhtenä vaununa. Jos niissä ei ole tavanomaista kierrettävää liitintä ja puskureita,
niiden molempiin päihin on voitava asentaa hätäliitin. Yksittäisten vaunujen välisten
liitosten on täytettävä edellä esitetyt vaunuryhmiä koskevat vaatimukset.
Puskurit
Jos vaunuun on asennettu puskurit, niiden on oltava samanlaiset molemmissa päissä.
Puskurien on oltava kokoon painuvia.
Puskurien keskilinjan on oltava 940–1065 mm:n korkeudella kiskon tasosta mitattuna
kaikilla erilaisilla kuormilla.
Puskurien keskilinjojen välisen nimellisen standardietäisyyden on oltava 1750 mm, ja
puskurien on sijaittava symmetrisesti vaunun keskilinjaan nähden.
                                                            0
Puskurien iskunpituuden on oltava vähintään 105 mm            –5 mm, ja niiden on kyettävä
absorboimaan vähintään 30 kJ energiaa.
Puskureissa on oltava kuperat päät, ja niiden kosketuspinnan kaarevuussäteen on oltava 2750
mm ± 50 mm.
Vaunuissa, joiden puskurien iskunpituus ylittää 105 mm, on aina oltava neljä (joustoltaan ja
iskunpituudeltaan) identtistä puskuria, joilla on samat rakenteelliset ominaisuudet.
 ---pagebreak--- Jos puskureiden on oltava keskenään vaihtokelpoisia, puskuripuomissa on oltava
seuraavanlainen vapaa tila. Puskuri on kiinnitettävä vaunun puskuripuomiin neljällä lukitulla
M24-kiinnittimellä (esim. lukkomuttereilla tms.), joiden lujuusluokan mukainen myötöraja on
vähintään 640 N/mm 2.
Puskureissa on oltava tunnusmerkintä. Siitä on selvittävä ainakin puskurin iskunpituus
millimetreinä sekä puskurin energianvarastointikapasiteetti.
Vetoliittimet
Vaunujen välisten standardivetoliittimien tulee olla irrotettavia, ja niissä on oltava
koukkuun pysyvästi kiinnitetty kierrettävä liitin sekä vetokoukku ja vetotanko
jousituksineen.
Vetokoukun keskilinjan on oltava 950–1045 mm:n korkeudella kiskon tasosta kaikilla
erilaisilla kuormilla.
Vetokoukun ja -tangon on kestettävä katkeamatta 1000 kN:n voima.
Kierrettävän liittimen on kestettävä katkeamatta 850 kN:n voima. Kierrettävän liittimen
murtolujuuden on oltava alhaisempi kuin muiden vetoliittimen osien.
Vetoliittimen paino saa olla enintään 36 kg.
Kierrettävän liittimen pituuden mitattuna liitinkaaren kiinnityspisteestä liittimen pultin ja
vetokoukun       keskikohtaan    on    oltava     seuraavien    vaatimusten       mukainen:
• 986 mm +10-5 mm, kun liitin on kokonaan auki kierretty
• 750 mm ± 10 mm, kun liitin on kokonaan kiinni kierretty.
Kaikkein vaunujen päissä on oltava mahdollisuus kannatella liitintä, joka ei ole käytössä.
Mikään liittimen osa ei saa olla 140 mm:ä lähempänä kiskojen yläpinnan tasoa, kun sen
keskilinja on alimmassa sallitussa asennossaan.
Veto- ja puskurilaitteiden vuorovaikutus
Puskurien ja vetolaitteiden keskinäisen sijainnin on oltava sellainen, että juna kykenee
turvallisesti kulkemaan mutkissa, joiden kaarevuussäde on 150 m. Kun kaksi vaunua,
jotka on kytketty puskurit yhteen suoralla radan osuudella, kulkevat kaarteessa, jonka
kaarevuussäde on 150 m, näiden osien esijännitys ei saa ylittää 250 kN:a.
Vetokoukun kidan etureunan ja täysin ulostyöntyneen puskurin etureunan välisen
etäisyyden on uutena oltava 355 mm +45 -20 mm.
      2.2.    Turvallinen pääsy liikkuvaan kalustoon ja pois siitä
 ---pagebreak---                       2.2.1. Parametrin kuvaus
Tavaravaunujen osalta: Järjestely ja käyttö sekä rautateiden henkilökunnan tai lastaavan
henkilökunnan pääsy vaunuihin ja pois niistä. Vain säiliövaunujen osalta: pääsy säiliön
ylätasanteelle.
Tämä parametri sisältää tietoja portaiden ja kädensijojen mitoista, sijoittelusta ja
korkeudesta sekä liukastumisen estävistä pinnoista, miehistön mahdollisuudesta
laskeutua maahan, ovien lujuudesta ja voimien kestosta.
                      2.2.2. Vaadittavat ominaisuudet
Vaunut on suunniteltava siten, että henkilöstö ei joudu tarpeettomasti alttiiksi vaaralle
kytkiessään ja irrottaessaan vaunuja. Jos käytössä on kierrettävät liittimet ja sivuilla
olevat puskurit, seuraavassa kuvassa 1 näkyvissä tiloissa ei saa olla kiinteitä osia. Tässä
tilassa saa olla liitinkaapeleita ja letkuja. Puskurien alla ei saa olla mitään laitteita, jotka
vaikeuttavat pääsyä tähän tilaan.
Kuva. 1 Bernin suorakulmio
Kuva 1: CLEARANCES TO BE PROVIDED AT VEHICLE EXTREMITIES =
KULKUNEUVON PÄISSÄ VAADITTAVAT VAPAAT TILAT
min. = väh.
Top of rails = Kiskojen yläpinta
Step = Askelma
Contact plane of tightly-locked buffers = Sisään painuneiden puskurien kosketuspinnan
taso
 ---pagebreak--- Jos vaunussa on automaattisen liittimen ja kierrettävän liittimen yhdistelmä,
automaattinen liitin saa tulla ns. ”Bernin suorakulmion” alueelle vasemmalle puolelle
(kuvan 1 mukaisessa näkymässä) silloin, kun se on kiinnitetty pois käytöstä ja käytetään
kierrettävää liitintä.
Jokaisen puskurin alla on oltava kädensija. Kädensijojen on oltava riittävän vahvat
kestämään se, että järjestelyhenkilöstö ottaa niistä tukea mennessään puskurien väliin.
Kaikkien vaunun kuvassa 1 esitetyt mitat ylittäviin ja puskurien päitä ylempänä oleviin
kohtiin kiinnitettyjen osien on oltava vähintään 40 mm:n etäisyydellä pystysuorasta
tasosta, joka kulkee täysin sisäänpainuneiden puskurien etureunan kautta.
Ainoastaan kiinteän rakenteen junissa käytettäviä vaunuja lukuun ottamatta vaunun
molemmilla puolilla on oltava vähintään yksi järjestelyhenkilökunnan käyttöön
tarkoitettu askelma ja kädensija. Askelmien yläpuolella ja ympärillä on oltava riittävästi
tilaa järjestelyhenkilökunnan turvallisuuden takaamiseksi. Askelmien ja kädensijojen
rakenteen on kestettävä järjestelyhenkilökunnan aiheuttama kuormitus. Askelmien on
oltava vähintään 150 mm:n päässä täysin sisäänpainuneiden puskurien päiden kautta
kulkevasta pystysuorasta tasosta. Askelmien sekä käytön, lastauksen ja purkamisen
aikana tarvittavien kulkuteiden pintojen on oltava liukastumista estäviä.
Jokaisen sellaisen vaunun päässä, joka saattaa olla junan päässä, on oltava laitteet
perävalon asentamiseksi. Pääsyä on tarpeen mukaan helpotettava askelmin ja
kädensijoin.
 ---pagebreak--- Kädensijat ja askelmat on tarkastettava normaalien määräaikaishuoltojen yhteydessä, ja
kaikki havaitut olennaiset vauriot, murtumat tai korroosiovauriot on korjattava.
 ---pagebreak---         2.3.     Toiminnalliset vaatimukset: vaunun päärakenteen lujuus
                        2.3.1. Parametrin kuvaus
  Tulevaisuuden suunnittelutavoitteena         pitäisi  olla  tavaravaunujen    hyötykuorman
  lisääminen taarapainoa alentamalla.
  Nykyinen perusparametri
  • määrittelee vaunujen kantavan rakenteen vähimmäisvaatimukset sekä epätavallisten
       että käytön aikana esiintyvien kuormitusten osalta. Mukana laskelmissa on oltava
       vaunun massan, hyötykuorman, liikkeen, kiihtyvyyden ja jarrutuksen aiheuttamat
       kuormitukset sekä rakenteeseen kiinnitettyjen laitteiden aiheuttama kuormitus (katso
       myös kohtaa Nostaminen nosturilla tai tunkilla),
  • määrittelee vaadittavan jäykkyyden (vääntöjäykkyyden),
  • antaa eri materiaaleille hyväksyttäviin tietolähteisiin perustuvat sallitut jännitykset
       (staattiset ja vaihtojännitykseen perustuvat) sekä niiden arviointimenetelmät,
  • määrittelee hyväksyttävät kelpuutusmenetelmät.
                        2.3.2. Vaadittavat ominaisuudet
  Yleistä
  Vaunujen rakennesuunnittelu on tehtävä standardin EN12663 3 osan vaatimusten
  mukaisesti, ja rakenteen on täytettävä tämän standardin 3.4–3.6 kohtien vaatimukset.
  Aiemmin selostettujen kriteerien lisäksi voidaan kohdassa 3.4.2 määriteltyä
  varmuuskerrointa valittaessa ottaa huomioon materiaalin murtovenymä. Standardin
  sovellusohjeissa on selostettu hyväksyttävä lähestymistapa.
  Rakenteiden väsymislujuutta arvioitaessa on tärkeää varmistaa se, että käytetyt
  kuormitukset ovat aiotun käytön kannalta edustavia ja käytettävän suunnittelusäännöstön
  mukaisesti ilmaistuja. Kaikkia käytettävän suunnittelusäännöstön tulkintaohjeita on
  noudatettava.
  Vaunujen rakenteissa käytettävien materiaalien sallitut jännitykset on määritettävä
  standardin EN12663 5 osassa määritellyllä tavalla.
  Vaunun rakenne on tarkastettava normaalien määräaikaishuoltojen yhteydessä, ja kaikki
  havaitut olennaiset vauriot, murtumat tai korroosiovauriot on korjattava.
  Tässä osassa määritellään vaunujen kantavien rakenteiden vähimmäisvaatimukset ja
  liittymäkohdat laitteisiin ja hyötykuormaan.
  Nämä vaatimukset kattavat seuraavat alueet:
•     Poikkeukselliset kuormitukset:
-      Pitkittäissuuntaiset laskentakuormitukset
-      Suurin pystysuora kuormitus
-      Kuormitusyhdistelmät
-      Nostaminen nosturilla tai tunkilla
 ---pagebreak--- -    Laitteiden kiinnitys (mukaan lukien runko/teli)
-    Muut poikkeukselliset kuormitukset
•    Käytön aikaiset (väsytys)kuormitukset:
-    Kuormituksen aiheuttajat
-    Hyötykuormien jakauma
-    Radan aiheuttama kuormitus
-    Veto ja jarrutus
-    Ilmanvastuksen aiheuttama kuormitus
-    Väsytyskuormitukset liitoksissa
-    Rungon/telin liitos
-    Laitteiden kiinnitys
-    Liittimien aiheuttama kuormitus
-    Väsytyskuormitusten yhdistelmät
•    Vaunun päärakenteen jäykkyys
-    Taipumat
-    Värähtelyn muoto
-    Vääntöjäykkyys
-    Laitteet
•    Lastin kiinnitys
  On pidettävä huolta siitä, ettei lasti tai osia siitä putoa tavaravaunusta käytön aikana.
  Poikkeukselliset kuormitukset
         Pitkittäissuuntaiset laskentakuormitukset
         Eri arvot koskevat erilaisia            standardin     EN12663       mukaan luokiteltuja
         tavaravaunuja, nimittäin:
         F-I      vaunut, joita voidaan järjestellä ilman rajoituksia,
         F-II     vaunut, joita ei saa järjestellä laskumäkeä käyttäen eikä ilman saattamista.
         Rakennetta koskevissa perusvaatimuksissa oletetaan, että edellä mainittuihin
         luokkiin kuuluvissa vaunuissa on niiden käytön edellyttämät puskurit ja liittimet.
         Rakenteen on oltava standardin EN12663 3.4 kohdan mukainen, kun siihen
         kohdistuu poikkeuksellisia kuormituksia.
         Vaunujen rungon on täytettävä pitkittäislujuutta koskevat vaatimukset, jotka on
         esitetty standardin EN12663 taulukoissa 1, 2, 3 ja 4, soveltuvin osin, sikäli kuin
         kuormitusketjuja esiintyy.
         HUOMAUTUS 1 Vaunun päähän kohdistuvalla voimalla on vastavoima, joka
                                 kohdistuu vastaavaan kohtaan toisessa päässä.
         HUOMAUTUS 2 Voimat                     vaikuttavat       liitinlaitteiden   rakenteisiin
                                 vaakasuorassa ja joko jakautuvat tasaisesti molemmille
                                 puskureille tai vaikuttavat liittimen linjassa.
 ---pagebreak---       Suurin pystysuora kuormitus
      Vaunun rungon on täytettävä standardin EN12663 taulukon 8 vaatimukset.
      Vaunun runko on myös suunniteltava kestämään lastaamisen ja purkamisen
      aikana esiintyvät enimmäiskuormitukset. Kuormitus voidaan määritellä
      kiihtyvyytenä, joka kohdistuu lisättävään massaan sekä rungon ja entisen
      hyötykuorman yhteenlaskettuun massaan. Suunnittelun pohjaksi on otettava
      epäedullisimmat olot, joissa käyttäjä aikoo vaunua käyttää (mukaan lukien
      ennustettavissa oleva väärinkäyttö).
      HUOMAUTUS 1 Jos analyysissä käytetään sallittua jännitystä, joka on
                             laskettu myötö- tai koestuskuormituksen arvosta käyttäen
                             standardin EN12663 taulukosta 8 saatavaa varmuuskerrointa
                             (huomautuksen a mukaisesti), kuormituskertoimia voidaan
                             alentaa samalla kertoimella.
      HUOMAUTUS 2 Kuormat voidaan jakaa tasaisesti koko kuormaa kantavalle
                             alalle, joko tietylle alalle tai tiettyihin paikkoihin.
                             Suunnittelun pohjaksi on otettava vaativin tapaus.
      HUOMAUTUS 3 Jos vaunun lattialla on tarkoitus käyttää pyörillä varustettuja
                             ajoneuvoja (kuten trukkeja tms.), rakenteessa on otettava
                             huomioon tämän aiheuttamat paikalliset kuormitushuiput.
      Kuormitusyhdistelmät
      Rakenteen on myös täytettävä standardin EN12663 3.4 kohdan vaatimukset
      silloin, kun siihen kohdistuu mahdollisimman epäedullinen standardin EN12663
      4.4 kohdan mukainen kuormitus.
      Nostaminen nosturilla tai tunkilla
      Vaunun rungossa on oltava nostokohdat, joista koko vaunua voidaan turvallisesti
      nostaa nosturilla tai tunkilla. Vaunun toinen pää on myös voitava nostaa
      (pyörineen ja akseleineen) niin, että toinen pää makaa toisen akselin tai telin
      varassa.
      Standardin EN12663 4.3.2 kohdassa määritellyt kuormitustapaukset koskevat
      nostamista nosturilla tai tunkilla korjaamoilla ja huoltotöiden yhteydessä.
      Kun vaunua nostetaan raiteilta suistumisen tai muun epänormaalin tapahtuman
      vuoksi, jolloin rakenteelle voidaan sallia jonkin asteinen pysyvä muodonmuutos,
      taulukoiden 9 ja 10 kuormituskerrointa voidaan alentaa arvosta 1,1 arvoon 1,0.
      Nostaminen on tehtävä siihen tarkoitetuista nostokohdista. Nostokohtien sijainti
      on määriteltävä asiakkaan toimintavaatimuksissa.
      Laitteiden kiinnitys (mukaan lukien runko/teli)
      Laitteiden kiinnitys on suunniteltava kestämään standardin EN12663 4.5 osan
      taulukoissa 12, 13 ja 14 esitetyt kuormitukset.
      Muut poikkeukselliset kuormitukset
      Vaunun rungon rakenneosien, kuten sivu- ja päätyseinärakenteiden, ovien,
      pilarien ja lastin kiinnitysjärjestelmien, on oltava rakenteeltaan sellaiset, että ne
      kestävät niille suunnitellussa käytössä esiintyvät enimmäiskuormitukset.
      Kuormitustapaukset on määritettävä standardissa EN12663 esitettyjä
      rakennesuunnitteluperiaatteita käyttäen.
      Uusia vaunutyyppejä suunniteltaessa kuormitustapaukset on määritettävä
      annettuja vaatimuksia varten noudattaen standardissa EN12663 esitettyjä
      periaatteita
Käytön aikaiset (väsytys)kuormitukset
 ---pagebreak--- Kuormituksen aiheuttajat
Kaikki jaksoittaista kuormitusta aiheuttavat tekijät, jotka voivat aiheuttaa
väsymismurtumia, on tunnistettava. Standardin EN12663 4.6 kohdan mukaisesti
seuraavat kuormituksen aiheuttajat on otettava huomioon, ja niitä on kuvattava ja
yhdistettävä tavalla, joka on sopusoinnussa tavaravaunun suunnitellun käytön ja
käytettävän suunnittelusäännöstön kanssa.
Hyötykuormien jakauma
On todennäköistä, että hyötykuorman vaihtelut aiheuttavat merkittäviä
jaksoittaisia väsytyskuormituksia. Jos hyötykuormat vaihtelevat merkittävästi, on
kullakin kuormalla kulunut aika määritettävä. Lastaus- ja purkuajat on myös
määritettävä junayhtiön ajosuunnitelmista ja esitettävä sopivassa niiden
analysoinnin mahdollistavassa muodossa. Hyötykuorman jakautumisen vaihtelut
sekä vaunun lattialla kulkevien pyörillä varustettujen ajoneuvojen aiheuttamat
paikalliset kuormitukset on myös soveltuvin osin otettava huomioon.
Radan aiheuttama kuormitus
Radan pysty- ja sivusuuntaisten epätasaisuuksien ja kiertymisen aiheuttama
kuormitus on otettava huomioon. Kyseiset kuormitukset voidaan määrittää
seuraavilla tavoilla:
a)          dynaaminen mallinnus,
b)          mittaustiedot,
c)          kokemusperäiset tiedot.
Väsymiskestävyyslaskelmat on perustettava kuormitustapaustietoihin ja
käytännön sovelluksissa koeteltuihin arviointimenetelmiin, jos niitä on
käytettävissä. Standardin EN12663 taulukoissa 15 ja 16 on kokemusperäisiä
tietoja vaunun runkoon kohdistuvista kiihtyvyysvoimista normaalissa
eurooppalaisessa käytössä, ja niitä voidaan käyttää väsymiskestävyyslaskelmien
pohjana, jollei normaalilla tavalla saatuja tietoja ole käytettävissä.
Veto ja jarrutus
Vedon ja jarrutuksen aiheuttamien kuormitusjaksojen on oltava suunnitellun
käytön mukaisia liikkeellelähtöjen ja pysähdysten määrän osalta (mukaan lukien
edeltä suunnittelemattomat liikkeellelähdöt ja pysäykset).
Ilmanvastuksen aiheuttama kuormitus
Ilmanvastus saattaa aiheuttaa merkittävää kuormitusta seuraavista syistä:
a)          junat ohittavat toisensa kovalla vauhdilla,
b)          kulku tunnelissa,
c)          sivutuulet.
Jos nämä kuormitukset aiheuttavat merkittäviä jaksoittaisia jännityksiä
rakenteissa, ne on otettava huomioon väsymislujuutta arvioitaessa.
Väsytyskuormitukset liitoksissa
Suunnittelun pohjana käytettävän dynaamisen kuormitusarvon on oltava ± 30 %
pystysuoran staattisen kuormituksen arvosta.
Jos tätä oletusta ei käytetä, on käytettävä seuraavaa menetelmää:
Tärkeimmät väsytyskuormitukset rungon ja telin liitoskohdassa johtuvat
seuraavista syistä:
a)          vaunun lastaus ja purku,
b)          radan vaikutus,
 ---pagebreak---       c)            veto ja jarrutus.
      Liitos on suunniteltava siten, että se kestää näiden tekijöiden aiheuttamat
      vaihtokuormitukset.
      Laitteiden kiinnitysten on kestettävä vaunun liikkeiden aiheuttamat
      vaihtokuormitukset sekä itse laitteiden käytön mahdollisesti aiheuttamat
      kuormitukset. Kiihtyvyysvoimat voidaan määrittää edellä esitetyllä tavalla.
      Standardin EN12663 taulukoissa 17, 18 ja 19 on normaaleja eurooppalaisia
      käyttöoloja vastaavia kokemusperäisesti saatuja kiihtyvyysvoimalukemia
      laitteille, jotka seuraavat vaunun rakenteiden liikkeitä, ja niitä voidaan käyttää,
      jos parempia tietoja ei ole käytettävissä.
      Liitososien jaksoittaiset kuormitukset on otettava huomioon, jos niillä junayhtiön
      tai suunnittelijan kokemuksen mukaan on merkitystä.
      Väsytyskuormitusten yhdistelmät
      Kun erilaiset väsytyskuormitukset vaikuttavat yhdessä, ne on otettava huomioon
      kuormitusten         luonteen    ja     käytettävän    suunnitteluanalyysin      ja
      väsymislujuuslaskelmasäännöstön mukaan.
      Puskurien kautta siirtyvät kuormitukset
      Tavaravaunut, joiden on tarkoitus mennä laskumäen yli:
      Tavaravaunujen on kestettävä törmääminen paikallaan seisovaan lasteineen
      kaikkiaan 80 tonnia painavaan tavaravaunuun nopeudella 12 km/t ilman, että siitä
      syntyy rakenteisiin pysyvää muodonmuutosta.
      Tavaravaunut, joiden ei ole tarkoitus mennä laskumäen yli:
      Tavaravaunujen on kestettävä törmääminen paikallaan seisovaan lasteineen
      kaikkiaan 80 tonnia painavaan tavaravaunuun nopeudella 7 km/t ilman, että siitä
      syntyy rakenteisiin pysyvää muodonmuutosta.
Vaunun päärakenteen jäykkyys
      Taipumat
      Kuormitukset tai niiden yhdistelmät eivät saa aiheuttaa sellaisia taipumia, että
      vaunu tai sen lasti ylittää sallitun ulottuman. Taipumat eivät myöskään saa
      heikentää koko vaunun tai siihen asennettujen osien tai järjestelmien
      toiminnallisuutta.
      Värähtelyn muoto
      Vaunun rungon luonnolliset ominaisvärähtelyt kaikissa lastausoloissa, tyhjä
      vaunu mukaan lukien, on riittävästi eristettävä tai muulla tavoin kytkettävä irti
      jousituksen ominaisvärähtelyistä, jottei millään ajonopeuksilla esiinny ei-
      toivottavia resonansseja.
      Vääntöjäykkyys
      Vaunun rungon vääntöjäykkyyden on oltava sopusoinnussa jousituksen
      ominaisuuksien kanssa siten, että vaunun radalla pysymisen ehdot täyttyvät
      kaikissa lastausoloissa, tyhjä vaunu mukaan lukien.
      Laitteet
 ---pagebreak---         Laitteiden ominaisvärähtelyt kiinnikkeissään on riittävästi eristettävä tai muulla
        tavoin kytkettävä irti vaunun rungon tai jousituksen ominaisvärähtelyistä, jottei
        millään ajonopeuksilla esiinny ei-toivottavia resonansseja.
Liittymäkohtana Liikkuva kalusto – tavaravaunut -osajärjestelmän kanssa
Infrastruktuuri-osajärjestelmän on oltava yhteensopiva näiden ominaisuuksien kanssa.
      2.4.    Lastin kiinnittäminen
                     2.4.1.  Parametrin kuvaus
Kuljetettava lasti on kiinnitettävä turvallisesti. Kiinnitysjärjestelmän riittävyys on
osoitettava.
                     2.4.2. Vaadittavat ominaisuudet
On pidettävä huolta siitä, ettei lasti tai osia siitä putoa tavaravaunusta käytön aikana.
      2.5.    Ovien sulkeminen ja lukitus
                     2.5.1. Parametrin kuvaus
Perusparametrin tarkoitus on estää lastin ulottuman tai vapaan ulottuman ylityksiä junan
liikkuessa. Tähän sisältyy laitteiden ovet ja luukut sekä keinot niiden vahingossa
tapahtuvan aukeamisen estämiseksi.
                     2.5.2. Vaadittavat ominaisuudet
Tavaravaunujen ovet ja luukut on pidettävä suljettuna ja lukittuna vaunun ollessa osa
liikkuvaa junaa (paitsi silloin, kun kyse on normaaliin lastin purkamiseen liittyvästä
menettelystä). Tämän vuoksi on käytettävä lukituslaitteita, joista selvästi näkyy niiden
tila (auki/kiinni). Lukituslaitteet on varmistettava niin, ettei niitä voi avata vahingossa.
Sulkemis- ja lukituslaitteet on suunniteltava sellaisiksi, ettei käyttöhenkilöstölle aiheudu
tarpeetonta vaaraa.
Sulkemis- ja lukituslaitteet on suunniteltava kestämään lastin aiheuttamat kuormitukset
normaaleissa, tavanomaisissa oloissa, kun lasti on sijoitettu ennakoitavalla tavalla.
Sulkemis- ja lukituslaitteet on suunniteltava kestämään kuormitukset, joita esiintyy
junien kohdatessa toisensa kaikissa oloissa, mukaan lukien tunneleissa tapahtuvat
kohtaamiset.
Sulkemis- ja lukituslaitteiden tulee olla avattavissa ja suljettavissa sellaisella voimalla,
että käyttäjä ei tarvitse siihen työkaluja. Poikkeuksia tähän sallitaan tapauksissa, joissa
työkalut ovat varta vasten saatavilla tai käytetään moottoroituja mekanismeja.
Sulkemis- ja lukituslaitteet on tarkastettava normaalien määräaikaishuoltojen yhteydessä,
ja kaikki havaitut vauriot tai viat on korjattava.
 ---pagebreak---       2.6.    Tavaravaunujen merkitseminen
                    2.6.1. Parametrin kuvaus
Tässä perusparametrissa määritellään rautateiden henkilöstön käyttämien laitteiden ja
tilojen merkinnät. Merkitseminen on tarpeen turvallisen käytön varmistamiseksi
esimerkiksi siten, että rautateiden henkilöstö saa näin tehtäviä hoitaessaan tarvitsemansa
tiedon tietyistä vaunun ominaisuuksista, joita ovat:
            •   vaunun numero,
            •   jarruteho ja jarrujärjestelmän hanat,
            •   vedenpoistohanat,
            •   sähkön pääkytkimet,
            •   vaunukohtaiset turvatiedotteet,
            •   vaunun taara ja suurin sallittu bruttopaino,
            •   nostokohdat,
            •   geometriset ominaisuudet,
            •   paineilmaletkut ja sähköjohdot,
            •   virtalähteet,
            •   suurjännitekaapelit,
            •   mahdollisuus kiinnittää vaunu junalautalla,
            •   pienin mahdollinen kaarteen kaarevuussäde,
            •   se, saako laskumäkeä käyttää.
                    2.6.2. Vaadittavat ominaisuudet
Vaunuissa olevilla merkinnöillä on seuraava tarkoitus:
     • Ne yksilöivät jokaisen vaunun omalla numerollaan, joka annetaan liikenteen
        toimintaa ja hallintaa koskevan YTE:n mukaisesti ja tallennetaan rekisteriin.
     • Ne antavat junansuorittamisessa vaadittavia tietoja, kuten jarrutettava massa,
        pituus puskurista puskuriin, taarapaino, kuorman mukainen nopeustaulukko eri
        rataluokille.
     • Ne antavat henkilöstölle tiedon käyttörajoituksista, kuten maantieteellisistä ja
        vaunujen vaihtamiseen liittyvistä rajoituksista.
     • Ne antavat tärkeitä turvallisuuteen liittyviä tietoja käyttö- tai
        pelastushenkilöstölle, kuten jännitteellisistä ajolangoista ja sähkölaitteista
        varoittavat kyltit, nostokohdat, vaunukohtaiset turvaohjeet.
Nämä merkinnät luetellaan asiaa koskevassa YTE:ssä. Merkinnät on sijoitettava
mahdollisimman korkealle vaunun rakenteeseen, ei kuitenkaan yli 1600 mm:n
korkeudelle kiskon tasosta mitattuna. Jos vaunussa ei ole pystysuoria sivuja, merkinnät
on tehtävä erityisiin tauluihin.
Merkinnät voidaan tehdä maalaamalla tai siirtokuvia käyttäen.
Siirtokuvien on täytettävä tietyt vaatimukset, jotka liittyvät seuraaviin ominaisuuksiin:
•       kiinnipysyvyys,
•       ympäristöystävällisyys,
•       veden- ja ultraviolettisäteilyn kestävyys, mekaaninen kestävyys, kemiallinen
         kestävyys.
 ---pagebreak--- Vaarallisten aineiden merkintä tapahtuu direktiivin 96/49/EY voimassa olevan
kansainväliset määräykset vaarallisten aineiden rautatiekuljetuksesta sisältävän liitteen
(RID) mukaisesti, eikä se sisälly tähän perusparametriin.
Jos vaunussa tapahtuu muutoksia, jotka edellyttävät sen merkintöjen muuttamista,
merkintöjen muutosten on oltava yhtäpitäviä liikkuvan kaluston rekisteriin tehtävien
muutosten kanssa.
Merkinnät on puhdistettava / uusittava tarvittaessa, jotta ne pysyvät luettavina.
      2.7.   Erikoisvaunut vaarallisten aineiden ja painekaasujen kuljettamiseen
                    2.7.1. Parametrin kuvaus
Vaarallisten aineiden kuljetukseen tarkoitettujen tavaravaunujen säiliöt ja muut osat on
suunniteltava siten, että ne mahdollistavat turvallisen kuljetuksen. Perusparametrissa
esitetään vaarallisten aineiden ja painekaasujen kuljettamiseen tarkoitettuja
erikoisvaunuja koskevia vaatimuksia. Muun muassa seuraavat seikat on otettava
huomioon:
 kansainväliset määräykset vaarallisten aineiden rautatiekuljetuksesta,
 kuljetettavia painelaitteita koskeva direktiivi.
                    2.7.2. Vaadittavat ominaisuudet
Yleistä
Vaarallisia aineita kuljettavien vaunujen on täytettävä tämän YTE:n vaatimukset sekä
lisäksi RID-asiakirjan vaatimukset.
RID-asiakirja eli Neuvoston direktiivin 96/49/EY liite varmistaa erittäin korkean
turvallisuustason. Tätä koskevaa lainsäädäntöä kehittää edelleen kansainvälinen
työryhmä (RID-komitea), joka koostuu rautatiekuljetuksia koskevan yleissopimuksen
(COTIF) allekirjoittajavaltioiden edustajista.
Vaarallisten aineiden kuljetukseen         tarkoitettua    liikkuvaa   kalustoa   koskevaa
           lainsäädäntöä
               Liikkuva kalusto                      Neuvoston direktiivi 96/49/EY ja sen
                                                     liite voimassa olevina versioinaan
               Merkinnät                             Neuvoston direktiivi 96/49/EY ja sen
                                                     liite voimassa olevina versioinaan
               Puskurit                              Neuvoston direktiivi 96/49/EY ja sen
                                                     liite voimassa olevina versioinaan
                Kipinäsuojaus                        Neuvoston direktiivi 96/49/EY ja sen
                                                     liite voimassa olevina versioinaan
               Vaarallisten aineiden kuljetukseen    Euroopan komission valtuuttamien
               tarkoitettujen vaunujen               työryhmien        (AEIF      ja    RID)
               käyttäminen pitkissä tunneleissa      tutkittavana
 ---pagebreak--- Säiliöitä koskevaa lainsäädäntöä
                Säiliö                               Neuvoston direktiivi 1999/36/EY
                                                     kuljetettavista painelaitteista (TPED)
                                                     voimassa olevana versionaan
                Säiliön testaus,      tarkastus  ja EN 12972: vaarallisten aineiden
                merkintä                             kuljetukseen      tarkoitetut     säiliöt:
                                                     metallisten      säiliöiden      testaus,
                                                     tarkastus       ja       merkitseminen
                                                     huhtikuusta 2001 lähtien
Kunnossapitoa koskevat säädökset
Säiliö- ja tavaravaunujen kunnossapito on tehtävä seuraavan standardin ja neuvoston
direktiivin mukaisesti:
                   •   Testaus ja tarkastus       EN      12972:    vaarallisten    aineiden
                                                  kuljetukseen       tarkoitetut       säiliöt:
                                                  metallisten säiliöiden testaus, tarkastus
                                                  ja merkitseminen huhtikuusta 2001
                                                  lähtien
                   •   Säiliön ja sen laitteiden Neuvoston direktiivi 96/49/EY ja sen liite
                       kunnossapito               voimassa olevina versioinaan
                   •   Keskinäiset sopimukset     Neuvoston  direktiivi 96/49/EY ja sen liite
                       säiliöiden tarkastajista   voimassa olevina versioinaan
 Neuvoston direktiivi 96/49/EY ja sen RID-liite on myös otettava huomioon.
      2.8.   Kinemaattinen ulottuma
                     2.8.1. Parametrin kuvaus
Kinemaattinen ulottuma on käsite, jonka tarkoituksena on määritellä ulkomitat niin, että
liikkuvaa kalustoa voidaan käyttää infrastruktuuriin kuuluvien kiinteiden laitteistojen
(tunnelien seinien, ajojohdon tai merkinantolaitteiden kannattimien, sillankaiteiden,
laiturien jne.) estämättä. Ulottumaan sisältyy siis kaksi tekijää: avoimen tilan ulottuma,
joka määrää infrastruktuurissa olevan kulkuaukon vähimmäiskoon, sekä liikkuvan
kaluston ulottuma, joka määrää liikkuvan kaluston enimmäiskoon.
Liikkuvan kaluston ulottuma määritellään ääriviivana, jonka sisällä liikkuva kalusto
pysyy käytön aikana. Tietyllä rataosuudella kulkevan liikkuvan kaluston ulottuman on
aina oltava asianmukaisen turvamarginaalin verran pienempi kuin kyseisen rataosuuden
avoimen tilan ulottuma. Tulevassa infrastruktuuri-YTE:ssä esitetään uusia, kunnostettuja
ja vanhoja ratoja koskevat ulottumavaatimukset.
Perusparametrissa määritellään suurin sallittu kinemaattisen ulottuma, jota vaunu voi
käyttää, sekä sen määrittämisessä noudatettavat periaatteet.
 ---pagebreak---                       2.8.2. Vaadittavat ominaisuudet
Tässä osassa määritellään vaunujen suurimmat sallitut ulkomitat sen varmistamiseksi,
että ne pysyvät aukean tilan ulottuman sisällä. Tämän vuoksi huomioon otetaan vaunun
suurin mahdollinen sivuttaisliike. Tätä kutsutaan kinemaattiseksi ääriviivaksi.
Liikkuvan kaluston kinemaattinen ääriviiva määritellään vertailuprofiilin ja siihen
liittyvien sääntöjen avulla. Se saadaan soveltamalla sääntöjä, jotka pienentävät
viiteprofiilia ja joita liikkuvan kaluston eri osien on noudatettava.
Nämä pienennykset riippuvat seuraavista tekijöistä:
• kyseisen liikkuvan kaluston geometria,
• poikkileikkauksen asema telin laakeripisteeseen tai akseleihin nähden,
• tarkasteltavan kohdan korkeus radan pinnasta,
• rakenteelliset toleranssit,
• suurin sallittu kuluma,
• jousituksen jousto-ominaisuudet.
Suurinta rakenteellista ulottumaa tarkasteltaessa on otettava huomioon liikkuvan
kaluston sekä sivuttais- että pystysuuntaiset liikkeet, jotka lasketaan vaunun geometrian
ja jousituksen ominaisuuksien perusteella erilaisilla kuormauksilla.
Tietyllä rataosuudella kulkevan liikkuvan kaluston rakenteellisen ulottuman on aina
oltava asianmukaisen turvamarginaalin verran pienempi kuin kyseisen rataosuuden
pienin avoimen tilan ulottuma.
Liikkuvan kaluston ulottuma koostuu kahdesta perustekijästä: vertailuprofiilista ja sitä
koskevista säännöistä. Sen avulla voidaan määrittää liikkuvan kaluston enimmäismitat ja
radan kiinteiden rakenteiden sijainti.
Jotta liikkuvan kaluston ulottuma olisi sovellettavissa, sen seuraavat kolme osaa on
määriteltävä:
• vertailuprofiili,
• säännöt, joiden nojalla määritetään vaunujen suurin rakenteellinen ulottuma,
• säännöt, joiden nojalla määritetään turvavälit rakenteisiin ja rataan.
Asianomaisessa YTE:ssä on määriteltävä vertailuprofiili ja säännöt, joiden nojalla
määritetään vaunujen suurin rakenteellinen ulottuma.
Tähän liittyvät säännöt, joiden nojalla määritetään turvavälit rakenteisiin, on esitetty
Infrastruktuuri-YTE:ssä.
Kaikki vaunujen sivu- ja korkeusmittoihin vaikuttavat laitteet ja osat on tarkastettava
määräaikaishuoltojen yhteydessä.
Jotta vaunu pysyisi kinemaattisen ulottuman sisällä, huoltosuunnitelmassa on oltava
määräykset seuraavien kohtien tarkastamisesta:
• pyörien profiili ja kuluminen,
• telin runko,
• jouset,
• sivukaiteet,
• runkorakenne,
• rakenteelliset välykset,
• suurin kulumisvara,
• jousituksen jousto-ominaisuudet,
• akseliohjainten kuluma,
• vaunun joustokertoimeen vaikuttavat tekijät,
• kallistuskeskiöön vaikuttavat tekijät.
Liittymäkohtana Liikkuva kalusto – tavaravaunut -osajärjestelmän kanssa
Infrastruktuuri-osajärjestelmän on oltava yhteensopiva näiden ominaisuuksien kanssa.
 ---pagebreak---      2.9.    Staattinen       akselipaino,       dynaaminen        pyöräkuormitus        ja
             pitkittäissuuntainen kuormitus
                   2.9.1. Parametrin kuvaus
Junan kulkiessa radalla kiskon on kestettävä tästä kuormituksesta aiheutuva jännitys.
Kuormitukset ovat sekä staattisia että dynaamisia, ja ne välittyvät kiskoihin akselien ja
pyörien välityksellä. Rata ja liikkuva kalusto on suunniteltava siten, että nämä
kuormitukset pysyvät radan turvarajojen puitteissa.
Radan kyky kantaa vaunuja riippuu radan aluskerroksen ja rakenteiden rakenteesta ja
kunnossapidosta. Vaunujen rataan kohdistama pystysuuntainen kvasistaattinen kuormitus
vaihtelee niiden akselipainon ja akselivälin mukaan.
Liikkuvan kaluston akselipaino ei saa ylittää alinta sille radalle (liikkuvan kaluston
suurimmalla sallitulla nopeudella) määrättyä akselipainorajaa, jolla kalustoa on tarkoitus
käyttää. Tulevassa Infrastruktuuri-YTE:ssä esitetään Euroopan laajuisen tavanomaisen
rautatieverkon ratoja koskevat vaatimukset.
                   2.9.2. Vaadittavat ominaisuudet
Vaunujen akselipaino ja akseliväli määräävät niiden rataan kohdistaman pystysuuntaisen
kvasistaattisen kuormituksen.
Vaunujen kuormitusrajoissa on otettu huomioon niiden geometria, paino akselia kohden
ja paino pituuden metriä kohden.
Niiden on oltava jäljempänä olevassa taulukossa eri rataosuusluokille A, B1, B2, C2, C3,
C4, D2, D3 ja D4 määriteltyjen arvojen mukaiset.
Tarkoitus on vähitellen tehdä Euroopan rautatieverkkoon reittejä, joilla sallitaan yli 22,5
tonnin akselipaino rautatieyrityksien ja infrastruktuurien hallintojen tarpeiden mukaisesti.
22,5 tonnia ylittäville akselipainoille sovelletaan edelleen olemassa olevia kansallisia
säännöksiä radoilla, joilla näitä akselipainoja voidaan käyttää.
 ---pagebreak--- Luokitus           Massa akselia kohden = P
                   A        B          C          D          E         F       G
Massa              16 t     18 t       20 t       22,5 t     25 t      27,5 t  30 t
pituusyksikköä
kohden = p
1 5,0 t/m          A        B1
2 6,4 t/m                   B2         C2         D2
3 7,2 t/m                              C3         D3
4 8,0 t/m                              C4         D4         E4
5 8,8 t/m                                                    E5
6 10 t/m
p=      Massa pituusyksikköä kohden eli vaunun ja sen kuorman yhteenlaskettu massa
        jaettuna vaunun metreinä ilmaistulla pituudella, joka on mitattu puskurista
        puskuriin niiden ollessa sisään painumattomina.
P=      Massa akselia kohden.
        Radan luokitus määritetään käyttäen junaa, joka koostuu liitteen D taulukon D.1
        mukaisesti vaunuista, joissa on kaksi kaksiakselista teliä.
        Rata tai rataosuus on luokiteltava kuuluvaksi yhteen näistä luokista, kun se
        kykenee kantamaan rajoittamattoman määrän vaunuja, joilla on edellä olevan
        taulukon mukaiset vastaavat paino-ominaisuudet.
HUOMAUTUS: Poikkeuksellisesti voidaan 20 tonnin akselipainot ylittää enintään 0,5
                   tonnilla luokan C radoilla seuraavissa tapauksissa:
    •             hyötykuorman nostamiseksi 25 tonniin 2-akselisilla vaunuilla, joiden
                  pituus puskurista toiseen on 14,10–15,50 metriä,
    •             22,5 tonnin akselipainoille suunniteltujen vaunujen kohdalla
                  kompensoimaan sitä vaunun painon lisääntymistä, joka on aiheutunut
                  niiden rakentamisesta kestämään nämä akselipainot.
        Käytännössä suurimman sallitun massan pyörää kohden on oltava 11,1 tonnia.
P:hen eli suurimpaan sallittuun massaan akselia kohden perustuva luokitus ilmaistaan
isolla kirjaimella (A, B, C, D, E, F, G); p:hen eli suurimpaan sallittuun massaan
pituusyksikköä kohden perustuva luokitus ilmaistaan arabialaisella numerolla (1, 2, 3, 4,
5, 6), paitsi luokan A kohdalla.
Luokiteltujen ratojen ja vaunujen käsittelyn välinen vastaavuus määritellään asiaa
koskevassa YTE:ssä.
 ---pagebreak---       2.10. Junan sähköinen suojaus
                     2.10.1. Parametrin kuvaus
Tämä perusparametri koskee virransyötön pois kytkemistä oikosulun sattuessa. Kaikkien
liikkuvan kaluston metalliosien ja kiskojen välisen vastuksen on oltava niin alhainen, että
kohoava oikosulkuvirta aiheuttaa piirin suojakytkimen aukeamisen (esim. ajojohdon
pudotessa vaunun päälle).
Vaunun paluuvirtateiden ja suojamaadoituksen (kaapelin) on kyettävä kestämään suurin
virta, joka esiintyy ennen infrastruktuurin suojakytkimen aukeamista (jakoasemalla)
ilman, että virtatiet tai vaunun osat vaurioituvat.
                     2.10.2. Vaadittavat ominaisuudet
                          2.10.2.1.      Yleistä
Kaikki ne tavaravaunun metalliosat, jotka ovat vaarassa joutua kosketuksiin korkeiden
jännitteiden kanssa tai jotka saattavat aiheuttaa mistä hyvänsä syystä syntyneen
sähkövarauksen aiheuttamia onnettomuuksia, on pidettävä kiskojen kanssa samassa
potentiaalissa.
                          2.10.2.2.      Osajärjestelmän   toiminnalliset    ja    tekniset
                                  vaatimukset
 Tavaravaunujen maadoitus
Metalliosien ja kiskon välinen sähkövastus ei tavaravaunuissa saa ylittää 0,15 ohmia.
Nämä arvot mitataan käyttäen 50 A:n tasavirtaa.
Jos näitä arvoja ei saavuteta materiaalien huonon sähkönjohtavuuden takia, vaunuihin on
asennettava                          seuraavanlaiset                    maadoitusjohtimet:
    •       runko on yhdistettävä kehykseensä ainakin kahdesta kohdasta,
    •       rungon kehys on yhdistettävä teliin ainakin yhdestä kohdasta.
Jokainen teli on maadoitettava luotettavasti ainakin yhteen laakeripesään; jos vaunussa ei
ole telejä, tätä maadoitusta ei tarvita.
Kaikki maadoitusjohdotukset on tehtävä käyttäen joustavaa ja korroosionkestävää tai
korroosiosuojattua materiaalia, jolla on vähintään käytetyn johdinmateriaalin edellyttämä
poikkileikkaus (vertailukohtana 35 mm2 kuparijohtimille).
Erikoisvaunuissa, kuten katottomissa matkustajavaunuissa ja vaarallisten aineiden
kuljetukseen käytettävissä vaunuissa (jotka on lueteltu direktiivissä 96/49/EY ja sen
voimassa olevassa RID-liitteessä), on suojaus tehtävä erityisen varmaksi.
Tavaravaunun sähkölaitteiden maadoitus
 ---pagebreak--- Jos tavaravaunussa on sähkölaitteita, kaikki niiden kosketeltavat metalliosat on
maadoitettava luotettavasti, jos niissä esiintyvä normaalijännite ylittää seuraavat arvot:
•    50 V:n tasajännite
•    24 V:n vaihtojännite
•    24 V:n jännite vaiheiden välillä, kun nollapistettä ei ole maadoitettu
•    42 V:n jännite vaiheiden välillä, kun nollapiste on maadoitettu.
Maadoitusjohtimen poikkipinnan on oltava sähkölaitteessa esiintyvien virtojen mukainen
ja riittävä takaamaan suojalaitteiden toiminta vian sattuessa.
Kaikki tavaravaunujen ulkopuolelle asennetut antennit on täysin suojattava ajojohdon tai
ajovirtakiskon jännitteeltä, ja järjestelmän on muodostettava erillinen yhdestä pisteestä
maadoitettu yksikkönsä. Jos tavaravaunun ulkopuolelle asennettu antenni ei täytä näitä
ehtoja, se on eristettävä.
Pyöräkertojen vierintäpintojen väliltä mitattu sähköinen vastus ei saa olla yli 0,01 ohmia
uusilla pyöräkerroilla tai uusista osista uudelleen kootuilla pyöräkerroilla.
Nämä vastusmittaukset on tehtävä käyttäen 1,8–2,0 V:n jännitettä.
      2.11. Vaunun dynaaminen käyttäytyminen (pyörän ja kiskon välinen
              vuorovaikutus)
                      2.11.1. Parametrin kuvaus
Tässä perusparametrissa määritellään raja-arvot, joiden mukainen vaunun on oltava
kulkeakseen radalla turvallisesti. Se sisältää myös radan ääriarvot, joihin nähden
vaatimustenmukaisuutta arvioidaan.
Lisäksi siinä määritellään käytettävät arviointimenetelmät, mukaan lukien analyysit,
laboratoriokokeet ja ratakokeet.
                      2.11.2. Vaadittavat ominaisuudet
                         2.11.2.1.      Yleistä
Vaunun dynaaminen käyttäytyminen vaikuttaa suuresti sen raiteilla pysymiseen ja kulun
vakauteen. Vaunun dynaamisen käyttäytymisen määräävät seuraavat seikat:
• suurin nopeus
• radan staattiset ominaisuudet (suoruus, raideleveys, kaltevuus, kallistus sekä erilliset
     ja jaksoittaiset epätasaisuudet)
• radan dynaamiset ominaisuudet (radan vaaka- ja pystysuuntainen jäykkyys ja
     vaimennus)
• pyörän ja kiskon kosketuksen parametrit (pyörän ja kiskon profiili, raideleveys)
• pyörien viat (tasaiseksi kuluneet kohdat, poikkeamat pyöreydestä)
• vaunun rungon, telien ja pyöräkertojen massa ja hitaus
• vaunujen jousituksen ominaisuudet
 ---pagebreak--- • hyötykuorman jakauma.
Turvallisuuden ja kulun vakauden takaamiseksi on tehtävä mittauksia eri oloissa tai
vertailevia tutkimuksia (kuten simulointeja ja laskelmia) hyväksi tunnetun rakenteen
kanssa dynaamisen käyttäytymisen arvioimiseksi.
Liikkuvan kaluston ominaisuuksien on mahdollistettava vakaa kulku sallitulla
enimmäisnopeudella.
                        2.11.2.2.      Osajärjestelmän       toiminnalliset  ja tekniset
                                vaatimukset
Raiteilla pysyminen ja kulun vakaus
Raiteilla pysymisen ja kulun vakauden takaamiseksi pyörän ja kiskon välisiä voimia on
rajoitettava. Erityisesti kyseeseen tulevat sivuttaiset voimat Y ja pystysuuntaiset
voimat Q.
• Rataan vaikuttava poikittainen voima Y
            Kiskojen siirtymisen estämiseksi on yhteentoimivan liikkuvan kaluston
            täytettävä Prud’hommen ehto suurimmalle sivuttaisvoimalle
                                           (ΣY)lim tai (H2m)lim
            ((H2m) on akseliin vaikuttavan sivuttaisvoiman liukuva keskiarvo 2 m:n
            matkalta mitattuna)
            Tämä arvo tullaan antamaan Infrastruktuuri-YTE:ssä; siihen asti sovelletaan
            kansallisia sääntöjä.
            Kaarteissa ulompaan pyörään vaikuttavan kvasistaattisen sivuttaisvoiman
            raja-arvo on
                                                Yqst,lim
            Tämä arvo tullaan antamaan Infrastruktuuri-YTE:ssä; siihen asti sovelletaan
            kansallisia sääntöjä.
•   Y- ja Q-voimien suhde
            Jotta pyörä ei kiipeäisi pois kiskolta, sivuttaisvoiman Y ja pystysuuntaisen
            voiman Q suhde ei saa ylittää seuraavia arvoja:
                             (Y/Q)lim = 0,8 laajoissa kaarteissa (R ≥ 250 m)
                            (Y/Q)lim = 1,2 tiukoissa kaarteissa (R < 250 m)
•   Pystysuuntainen voima
            Kiskoihin vaikuttavan dynaamisen pystysuuntaisen voiman suurin arvo on
                                                   Qmax
            Tämä arvo tullaan antamaan Infrastruktuuri-YTE:ssä; siihen asti sovelletaan
            kansallisia sääntöjä.
            Kaarteissa ulompaan pyörään vaikuttavan kvasistaattisen pystysuuntaisen
            voiman raja-arvo on
                                                  Qqst,lim
            Tämä arvo tullaan antamaan Infrastruktuuri-YTE:ssä; siihen asti sovelletaan
            kansallisia sääntöjä.
Kiskoilla pysyminen ajettaessa mutkaisella radalla
 ---pagebreak--- Vaunut kykenevät kulkemaan mutkaisella radalla, kun suhde Y/Q ei kaarteessa, jonka
kaarevuussäde R = 150 m, ylitä edellä esitettyjä arvoja ja kun kyseisellä mutkaisella
radalla:
         akselivälin 2a* ollessa 1,3–20 m
                g lim = 20/2a* + 3
                g lim ≤ 7‰
Jos akseliväli 2a* > 20 m, raja-arvo glim = 3‰.
Akseliväli 2a* tarkoittaa kaksiakselisten vaunujen akselin väliä tai telivaunun
kääntöpisteiden väliä.
Kunnossapitoa koskevat määräykset
Seuraavista turvallisuuteen ja kulun vakauteen vaikuttavista tekijöistä on pidettävä huolta
huoltosuunnitelman mukaisesti:
         •        jousituksen ominaisuudet
         •        rungon ja telin liitokset
         •        pyörän kosketuspinnan profiili.
Standardiraideleveyttä koskevat pyöräkertojen ja pyörien enimmäis- ja vähimmäismitat
esitetään tavaraliikenteen vaunuja koskevassa YTE:ssä.
      2.12. Pitkittäissuuntaiset puristusvoimat
                     2.12.1. Parametrin kuvaus
Tässä parametrissa kuvaillaan suurin pitkittäissuuntainen puristusvoima, joka voi
vaikuttaa yhteentoimivaan tavaravaunuun tai yhteentoimivan junan yksittäiseen vaunuun
jarrutettaessa tai työnnettäessä ilman, että on vaaraa vaunun kiskoilta suistumisesta.
                     2.12.2. Vaadittavat ominaisuudet
                         2.12.2.1.       Yleistä
Vaunun kulun on pysyttävä turvallisena, vaikka siihen kohdistuu pitkittäissuuntaisia
puristusvoimia. Jotta voidaan taata kiskoilla pysyminen, vaunu tai yhteen liitetty
vaunujärjestelmä on arvioitava testien tai laskelmien avulla tai vertaamalla hyväksyttyjen
(todistuksen saaneiden) vaunujen ominaisuuksiin.
Vaunun on kiskoilta suistumatta kestettävä sen UIC-liittimellä, hyväksytyllä
keskusliittimellä tai liitintangolla/lyhyellä liittimellä varustetusta rakenteesta
(kaksiakselinen, telivaunu, pysyvästi kytketty vaunuryhmä, Combirail, Road- Railer™,
jne.) riippuvaa raja-arvoa suurempi pituussuuntainen voima.
Vaunujen, kiinteästi kytkettyjen vaunuryhmien ja kytkettyjen vaunuryhmien hyväksyntää
koskevat ehdot esitetään seuraavassa kohdassa.
Mm. seuraavat tekijät vaikuttavat siihen suurimpaan pitkittäissuuntaiseen
puristusvoimaan, jonka vaunu kestää suistumatta kiskoilta:
 ---pagebreak--- •   kallistusvajaus
•   junan ja vaunun jarrujärjestelmä
•   vaunujen ja erityisesti kytkettyjen vaunuryhmien vetolaitteet ja puskurit
•   vaunun rakenneominaisuudet
•   radan ominaisuudet
•   junankuljettajan toimet, erityisesti jarrutettaessa
•   pyörän ja kiskon välisen kosketuksen parametrit (pyörän ja kiskon profiili,
    raideleveys)
• kuorman jakautuminen eri tavaravaunuissa.
Pitkittäissuuntainen puristusvoima vaikuttaa suuresti vaunun kiskoilla pysymiseen. Sen
vuoksi on tehty mittauksia erilaisissa käyttöoloissa, jotta saataisiin selville, kuinka suuria
pitkittäissuuntaisia puristusvoimia vaunuun voidaan kohdistaa ilman, että on vaaraa sen
kiskoilta suistumisesta. Eri vaunutyypeistä saadut kokemukset ovat johtaneet erilaisiin
hyväksymismenettelyihin eri tekijöiden, kuten taarapainon, pituuden, akselivälin,
korinylityksen, kääntöpisteiden välin jne. mukaan. Jotta vaunua ei tarvitsisi testata, sen
on oltava ominaisuuksiltaan aiemmin hyväksyttyjen vaunujen mukainen tai rakennettu
vaunujen hyväksyttyjen rakenneominaisuuksien mukaiseksi ja varustettu hyväksytyillä
osilla, kuten vaatimustenmukaisuustodistuksen saaneilla teleillä.
                        2.12.2.2.      Osajärjestelmän      toiminnalliset       ja   tekniset
                                vaatimukset
Osajärjestelmän on kestettävä junaan kohdistuvia pitkittäissuuntaisia puristusvoimia
ilman, että vaunu suistuu kiskoilta tai vaurioituu. Erityisesti seuraavat tekijät vaikuttavat
asiaan:
   • pyöriin ja kiskoihin vaikuttavat sivuttaisvoimat -Y-
   • pystysuorat voimat -Q-
   • akselien laakeripesiin vaikuttavat sivuttaisvoimat -Hij-
   • jarrutusvoimat (jotka aiheutuvat pyörän ja kiskon välisestä kosketuksesta,
        dynaamisesta jarrutuksesta sekä vaunujen ja junien eri jarrutusryhmistä)
   • puskureihin vaikuttavat poikittaiset ja pystysuuntaiset voimat
   • liittimiin vaikuttavat voimat ±Z
   • puskureihin ja liittimin vaikuttavien voimien vaimennus
   • liian kireän liittimen vaikutus
   • liian löysän liittimen vaikutus
   • junan liikkeiden ja liian löysän liittimen aiheuttamat nykäisyt
   • pyöriä nostava voima
   • akseliohjainten taipuminen.
Pitkittäissuuntaisiin puristusvoimiin vaikuttavat monet tekijät. Ne on esitetty vaunujen
rakennetta ja käyttöoloja koskevissa asiakirjoissa, ja eri radoilla ja erilaisissa oloissa
normaalissa liikenteessä käytettävät vaunut on hyväksyttävä ne huomioon ottaen.
Jotta vaunut voidaan hyväksyä sekalaiseen liikenteeseen Euroopan rataverkossa, on
erityisellä testiradalla tehtävien testien avulla ja käyttämällä junia eri radoilla
todennettava, että vaunut kestävät pitkittäissuuntaisen vähimmäisvoiman kiskoilta
suistumatta. On määritelty seuraavaa:
Kierrettävillä liittimillä ja sivupuskureilla varustettujen tavaravaunujen sekä
tavaravaunujen yhdistelmien, joiden päissä on kierrettävät liittimet ja sivupuskurit ja
vaunujen välissä liitintanko/lyhyt liitin, on tyypistä riippumatta kestettävä vähintään
seuraava pitkittäissuuntainen vertailutestissä mitattu voima:
 ---pagebreak--- •    200 kN, kun kyseessä on kaksiakselinen tavaravaunu, jossa on UIC-liitin
•    240 kN, kun kyseessä on kaksiakselisin telein varustettu tavaravaunu, jossa on UIC-
     liitin
• 500 kN, kun kyseessä on tavaravaunu, jossa on keskustankoliitin ilman puskureita.
Muille liitinjärjestelmille ei vielä ole määritelty raja-arvoja.
                         2.12.2.3.       Kunnossapitoa koskevat määräykset
Jos puskurien päät on oikean kitkakertoimen saavuttamiseksi voideltava,
huoltosuunnitelmassa on oltava määräykset kitkakertoimen pitämiseksi tällä tasolla.
       2.13. Jarrutusteho
                     2.13.1. Parametrin kuvaus
Junan jarrutusteho on tuloksena prosessista, jossa junan nopeutta hidastetaan
määrätyissä rajoissa. Se käsittää kaikki energian muuntamiseen ja pois johtamiseen
liittyvät tekijät, kuten junan aiheuttaman vastuksen. Yksittäisten vaunujen jarrutusteho
on määritelty siten, että koko junan jarrutusteho voidaan niistä johtaa laskennallisesti.
Yksittäisen vaunun jarrutusteho on määritettävä seuraavissa tapauksissa:
•    hätäjarrutus,
•    täysjarrutus.
Jarrutustehon määrittelevät täysin seuraavat tekijät:
•    hidastuvuuskäyrä (jossa esitetään hidastuvuus nopeuden funktiona tai ainakin
     keskimääräinen hidastuvuus),
•    viive (viive sisältää signaalin siirtoviiveen ja täyden jarrutustehonsaavuttamiseen
     kuluvan ajan),
•    vähimmäishidastuvuus jarrutuksen eri vaiheissa (esimerkiksi radan kaltevuuden
     vaikutuksen kompensoimiseksi),
•    eron tekeminen hätä- ja täysjarrutuksen välillä.
                     2.13.2. Vaadittavat ominaisuudet
                         2.13.2.1.       Yleistä
Junan jarrujärjestelmän tarkoitus on varmistaa, että junan nopeutta voidaan vähentää tai
juna voidaan pysäyttää pisimmän sallitun jarrutusmatkan puitteissa. Tärkeimmät
jarrutusprosessiin vaikuttavat tekijät ovat jarrutusvoima, nopeus, sallittu jarrutusmatka,
kitka ja radan kaltevuus.
Junan jarrutusteho on tuloksena prosessista, jossa junan nopeutta hidastetaan määrätyissä
rajoissa, sekä kaikista energian muuntamiseen ja pois johtamiseen liittyvistä tekijöistä,
 ---pagebreak--- kuten junan aiheuttamasta vastuksesta. Yksittäisten vaunujen jarrutusteho on määritelty
siten, että koko junan jarrutusteho voidaan niistä johtaa laskennallisesti.
Vaunuissa on oltava läpikytkettävät automaattijarrut.
Jarrut ovat läpikytkettävät, kun signaalit ja energia voivat kulkea junaan kytketystä
vaunusta toiseen.
Läpikytkettävät jarrut ovat automaattiset, jos ne toimivat automaattisesti kaikkialla koko
junassa, mikäli jokin ohjauskanava, kuten jarruletku, katkeaa.
Jos jarrujen tilaa ei voida muuten havaita, on vaunun molemmilla sivuilla oltava niiden
tilan osoitin.
Jarrutukseen käytettävän energian varastoja (kuten epäsuorasti toimivan
paineilmajarrujärjestelmän ilmasäiliöitä tai jarruletkuissa olevaa ilmaa) tai jarruvoiman
synnyttämiseen          käytettävää     energiaa      (kuten     epäsuorasti        toimivan
paineilmajarrujärjestelmän jarrusylintereistä purkautuvaa ilmaa) ei saa käyttää muuhun
kuin jarruttamiseen.
                         2.13.2.2.     Jarrutustehon toiminnalliset ja tekniset vaatimukset
Ohjauskanava
Ohjaussignaalin on kuljettava vähintään nopeudella 250 m/s.
Jarrutustehon elementit
Jarrutustehossa on otettava huomioon keskimääräinen jarrujen kytkemiseen kuluva aika,
hetkellinen hidastuvuus, massa ja lähtönopeus. Jarrutusteho määritetään sekä
hidastuvuusprofiilien että jarrutetun painon prosenttiosuuden ja / tai jarruvoiman
perusteella.
Hidastuvuusprofiili
Hidastuvuusprofiili kuvaa joko yksittäisen vaunun tai koko junan ennustettua hetkellistä
hidastuvuutta normaalioloissa. Junan hidastuvuusprofiili on tarkoitus laskea kaikkien
junan vaunujen yksittäisten hidastuvuusprofiilien perusteella. Hidastuvuusprofiiliin
vaikuttavat seuraavat tekijät:
         a) jarrutustarpeen alkamisesta täyden jarrutusvoiman saavuttamiseen kuluva aika.
Proportion of braking effort = Prosentteja täydestä jarrutusvoimasta
Beginning of braking effort = Jarrutuksen alku
Brake demand = Jarrutustarpeen alku
Full braking effort = Täysi jarrutusvoima
Time = Aika
 ---pagebreak---        Proportionof
       brakingeffort
                         Beginningof
 100%                    braking
                         effort
         Brake demand
                                           Full braking
                                              effort
  0%                                                         Time
             t1                 t2
       Te on ekvivalenttinen jarrutusvoiman kehittymisaika, joka määritellään
       seuraavasti:
       Te = t1 + (t2 / 2)
       Paineilmajarruille aikavälin t2 loppuhetki vastaa 95 %:a jarrusylinterin
       loppupaineesta.
       b) vastaava funktio (hidastuvuus = f(nopeus)) määriteltynä sarjana tasaisen
       hidastuvuuden jaksoja.
Acceleration = Kiihtyvyys
Speed = Nopeus
 ---pagebreak---        Acceleration
                                                                    Speed
                                                                 (V4, a4)
                                                           (V3, a3)
          (V1, a1)                     (V2, a2)
        Huom: hetkellistä hidastuvuutta merkitään a:lla ja hetkellistä nopeutta V:llä.
Jarrutetun massan prosenttiosuus
Jarrutetun massan prosenttiosuus (lambda) on yhteenlaskettujen jarrutettujen massojen
suhde vaunujen yhteenlaskettuun massaan.
Jarrutetun     massan    prosenttiosuutta       kokonaismassasta      käytetään    edelleen
hidastuvuusprofiileihin perustuvan menetelmän rinnalla. Näin ollen valmistajan on
esitettävä myös nämä arvot. Tiedot on merkittävä liikkuvan kaluston rekisteriin.
Yksittäisen vaunun jarrutusvoima on määritettävä hätäjarrutuksella kullekin vaunulle
käytettävälle jarrutustavalle (joita ovat G, P, R, P ja Ep) käyttäen useita erilaisia
kuormia, mukaan lukien tyhjä ja täyteen lastattu vaunu.
G-jarrutustapa
Tavarajunille käytettävä jarrutustapa, jossa on tietty jarrujen kytkemisaika ja
vapauttamisaika.
P-jarrutustapa
Matkustaja- ja tavarajunille käytettävä jarrutustapa, jossa on tietty jarrujen kytkemisaika
ja vapauttamisaika sekä tietty jarrutetun massan prosenttiosuus.
R-jarrutustapa
Matkustajajunille ja nopeille tavarajunille käytettävä jarrutustapa, jossa on tietty jarrujen
kytkemisaika ja vapauttamisaika kuten P-jarrutustavassa sekä tietty jarrutetun massan
prosenttiosuus.
Ep-jarrutus (epäsuora sähköpneumaattinen jarrutus)
 ---pagebreak--- Epäsuoraa paineilmajarrua avustava järjestelmä, jossa käytetään sähköistä ohjausta ja
vaunuissa olevia magneettiventtiilejä, joiden ansiosta jarrut toimivat nopeammin ja
vähemmän nykien kuin tavanomaiset paineilmajarrut.
Hätäjarrutus
Hätäjarrutus on jarrutuskomento, jonka avulla juna pysäytetään turvallisuussyistä ilman,
että jarrujärjestelmä mitenkään vaurioituu.
G- ja P-jarrutustapojen jarrutustehon on oltava vähintään seuraavassa taulukossa esitetyn
mukainen:
Jarrutustapa     Te (s)           Nopeusrajoitus 100 km/t            Nopeusrajoitus 120 km/t
                 (vaihteluväli)
P                                 lambda           Keskimää-         lambda            Keskimää-
                                  Jarrutus-        räinen hidas-     Jarrutus-         räinen hidas-
                                  matka            tuvuus            matka             tuvuus
                                                   vähintään                           vähintään
Tapaus       A: 1,5–3             100 %            0,91              100 %             0,88
tyhjänä                           480 m                              700 m
Tapaus       B: 1,5–3                                                100 %             0,88
jarrutetaan                                                          700 m
vain pyörillä,
joiden kuor-
mitus on 18 t
pyöräkertaa
kohden
Tapaus       C: 1,5–3                                                90 %              0,80
jarrutetaan                                                          765 m
vain pyörillä,
joiden kuor-
mitus on 20 t
pyöräkertaa
kohden
Tapaus D:        1,5–3            65 %             0,6               100 %             0,88
Täysi                             700 m                              700            m
kuorma                                                               levyjarruille1
(muut
tapaukset)
G                9–15             Jarrutustehoa ei erikseen          Ei sovelleta
                                  arvioida G-kohdassa.
                                  Vaunun jarrutetun massan
                                  on G-kohdassa oltava sama
                                  kuin P-kohdassa.
         Te: Ekvivalenttinen jarrutusvoiman kehittymisaika ja puolet yksittäisen vaunun
         reagointiajasta yhdellä jarruletkulla varustetuille tavaravaunuille.
1
  80 % vaunuille, joissa on vain suoraan pyöriin vaikuttavat jarrukengät; tällöin kuorma rajoitetaan 18
    tonniin.
 ---pagebreak--- Tämän taulukon tiedot perustuvat 100 km/t:n vertailunopeuteen ja 22,5 tonnin
akselipainoon sekä 120 km/t:n nopeuteen ja 20 tonnin akselipainoon. Tietyissä oloissa
voidaan hyväksyä suurempia akselipainoja. Suurimman sallitun akselipainon on oltava
infrastruktuurin vaatimusten mukainen.
P- ja G-jarrutustavoilla lambda ei saa olla suurempi kuin 130 %, mikäli ei käytetä pyörän
lukkiutumisen estojärjestelmää (mikä on erityisen tärkeää vaunun ollessa tyhjänä).
                         2.13.2.3.       Mekaaniset osat
Laite, joka automaattisesti säilyttää suunnitellun välin kitkapintojen välillä, on
pakollinen.
                         2.13.2.4.       Energian varastointi
Energiaa on oltava varastossa riittävästi, jotta vaunua voidaan sen kuormauksesta
riippumatta jarruttaa maksimiteholla hätäjarrutuksen aikana ilman, että tarvitaan
lisäenergiaa (esim. epäsuorassa paineilmajarrujärjestelmässä tämä tarkoittaa, että
jarruletkussa oleva ilma riittää eikä pääsäiliöstä tarvita lisää ilmaa). Jos vaunussa on
lukkiutumisen estojärjestelmä, esitetty ehto koskee tilannetta, jossa se on täysin käytössä
(ja näin ollen sen ilmankulutus otetaan huomioon).
                         2.13.2.5.       Energiarajat
Jarrujärjestelmä on suunniteltava siten, että vaunu kykenee toimimaan kaikilla Euroopan
laajuisen tavanomaisen ratajärjestelmän radoilla.
Jarrujärjestelmän on pysäytettävä lastattu vaunu ja pidettävä vaunun nopeus samana
ilman mitään kuumenemisen aiheuttamia tai mekaanisia vaurioita seuraavissa
tapauksissa:
        1. Kaksi perättäistä hätäjarrutusta maksiminopeudesta suoralla ja tasaisella
             radalla tyynellä säällä kiskojen ollessa kuivat.
        2. Pidettävä nopeus 80 km/t mäessä, jonka keskimääräinen kaltevuus on 21 ‰ ja
             pituus 46 km. (Vertailumäkenä käytetään St. Gotthardin radan etelärinnettä
             Airolon ja Biascan välillä.)
                         2.13.2.6.       Lukkiutumisen estojärjestelmä
Lukkiutumisen estojärjestelmän tarkoitus on hyödyntää kitkaa parhaalla mahdollisella
tavalla vuoroin vähentämällä ja lisäämällä jarrutusvoimaa hallitusti, jotta pyöräkerrat
eivät lukkiudu ja liu’u hallitsemattomasti, ja täten lyhentää pysähtymisen vaatimaa
matkaa. Lukkiutumisen estojärjestelmä ei saa muuttaa jarrujen toiminnallisia
ominaisuuksia. Vaunun paineilmalaitteet on mitoitettava siten, että lukkiutumisen
estojärjestelmän paineilman kulutus ei huononna paineilmajarrujen toimintaa.
Lukkiutumisen estojärjestelmällä ei saa olla haitallisia vaikutuksia vaunun osiin
(jarrulaitteisiin, pyörien kosketuspintoihin, akselien laakeripesiin jne.).
 ---pagebreak--- Lukkiutumisen estojärjestelmän käyttö on pakollista seuraavissa tapauksissa:
         a)
         Vaunuissa on valurautaiset tai sintratut jarrukengät, joilla saavutettava suurin
         keskimääräinen pitokyvyn hyödynnettävyys (δ) on suurempi kuin 15 %
         120 km/t:n nopeudesta lähtien (lambda ≥ 160 %). Suurin keskimääräinen
         pitokyvyn hyödynnettävyys saadaan laskemalla erilaisilla sallituilla vaunun
         massoilla saavutettuja yksittäisiä jarrutusmatkoja vastaavat suurimmat
         keskimääräiset pitokyvyt (δ). Suure δ liittyy näin ollen jarrutustehon
         määrittämisessä tarvittaviin mitattuihin jarrutusmatkoihin. (δ = f(V, Te,
         jarrutusmatka).)
         b)
         Vaunuissa on levyjarrut tai komposiittimateriaalista valmistetut jarrukengät, joilla
         saavutettava suurin keskimääräinen pitokyvyn hyödynnettävyys (suurin
         keskimääräinen pitokyvyn hyödynnettävyys (δ) on määritelty edellä) on suurempi
         kuin 11 % 120 km/t:n nopeudesta lähtien (lambda ≥ 125 %).
         c)
         Suurin sallittu ajonopeus ≥ 160 km/t.
                         2.13.2.7.     Paineilma
Tavaravaunut on suunniteltava siten, että ne kykenevät toimimaan paineilmalla, joka
täyttää vähintään standardissa ISO 8573-1 määritellyn luokan 4.4.5 vaatimukset.
                         2.13.2.8.     Seisontajarru
Seisontajarrun tarkoitus on estää pysäköityä liikkuvaa kalustoa liikkumasta itsekseen
tietyissä oloissa, joihin vaikuttavat paikka, tuuli, radan kaltevuus ja liikkuvan kaluston
kunto.
Kaikkia vaunuja ei tarvitse varustaa seisontajarruin. Toimintasäännöt, joissa otetaan
huomioon se, ettei kaikkia junan vaunuja ole varustettu näillä jarruilla, on esitetty
käyttötoimintaa ja liikenteen hallintaa koskevassa YTE:ssä (esim. junien kokoamista
koskevat säännöt ja muut keinot junien paikallaan pysyttämiseen).
Jos vaunussa on seisontajarru, sen on täytettävä seuraavassa esitetyt vaatimukset.
Seisontajarrun on saatava käyttövoimansa eri lähteestä kuin automaattinen käyttö- ja
hätäjarru.
Seisontajarrun on vaikutettava ainakin puoleen vaunun pyöräkerroista, kuitenkin
vähintään kahteen vaunun pyöräkertaan.
Jos seisontajarrun tilaa ei voi nähdä, vaunun molemmilla puolilla on oltava sen tilan
osoitin.
Vaunun seisontajarrua on voitava käyttää maasta tai vaunusta käsin. Seisontajarrua on
käytettävä kädensijan tai käsipyörän avulla, mutta maasta käsin käytettävien jarrujen on
 ---pagebreak--- oltava käsipyörällä käytettäviä. Maasta käsin käytettävien seisontajarrujen on oltava
käytettävissä vaunun molemmilta puolilta. Kädensijan tai käsipyörän on kytkettävä jarrut
päälle myötäpäivään käännettäessä.
Jos seisontajarrun hallintalaitteet ovat vaunun sisällä, niihin on oltava pääsy vaunun
molemmilta puolilta. Jos seisontajarrua voidaan käyttää yhdessä muiden jarrujen kanssa
joko liikkeellä tai pysähdyksissä ollessa, vaunun tai laitteiden on kyettävä kestämään
syntyvät kuormitukset koko vaunun käyttöiän ajan.
Seisontajarru on voitava hätätilanteissa irrottaa manuaalisesti vaunun seistessä
paikoillaan.
Seisontajarrujen on oltava seuraavassa taulukossa esitettyjen vaatimusten mukaiset:
Vaunut, joita ei ole jäljempänä erikseen Vähintään 20 % junayhtiön kalustosta
mainittu.                                    varustettu vaunusta (tasanteelta tai
                                             käytävältä) taikka maasta käsin
                                             käytettävällä              seisontajarrulla,
                                             jakaantuen                mahdollisimman
                                             monentyyppisten vaunujen kesken.
Vaunut, jotka on rakennettu erityisesti      Yksi     vaunusta       (tasanteelta     tai
sellaisten lastien kuljettamiseen, jotka     käytävältä) käsin       käytettävä jarru
edellyttävät neuvoston direktiivistä         vaunua kohden
96/49/EY (RID) seuraavia tai/ja sen
mukaisia varotoimia:
karja, helposti särkyvä lasti, paine- tai
nestekaasut, palavia kaasuja veden
kanssa kosketuksiin joutuessaan
kehittävät aineet, jotka aiheuttavat
palamista, hapot, syövyttävät tai palavat
nesteet, itsestään syttyvä, tulenarka tai
helposti räjähtävä lasti.
Vaunut,            joiden          erityisiä Yksi     vaunusta       (tasanteelta     tai
lastinkäsittelylaitteita on kohdeltava       käytävältä) käsin       käytettävä jarru
varoen, kuten koripulloja, ruukkuja tai      vaunua kohden.
tynnyreitä        kuljettavat       vaunut,
alumiiniset säiliöt, kovakumilla tai
emalilla vuoratut säiliöt, nosturivaunut
(tai/ja neuvoston direktiivin 96/49/EY
(RID mukaiset)).
Vaunut, joiden ylärakenteet on tehty         Yksi     vaunusta       (tasanteelta     tai
varta          vasten          ajoneuvojen   käytävältä) käsin käytettävä jarru
kuljettamiseen,        mukaan        lukien  vaunua kohden, ja 20 %:ssa näistä on
monikerroksiset autonkuljetusvaunut.         seisontajarrun oltava käytettävissä myös
                                             vaunun lattialta käsin.
Vaunut vaakasuoraan siirrettävien Yksi maasta käsin käytettävä jarru
vaihtorunkojen kuljettamiseen.               vaunua kohden.
Useista kiinteästi liitetyistä yksiköistä    Vähintään kahdella akselilla (yhdessä
koostuvat vaunut                             yksikössä).
 ---pagebreak---          Seisontajarru on suunniteltava siten, että täydessä lastissa olevat vaunut pysyvät
         paikoillaan mäessä, jonka jyrkkyys on 4,0 %, kun suurin pitokyky on 0,15 ja on
         tyyntä.
      2.14. Vaunujen kyky siirtää tietoja maan ja vaunun välillä
                    2.14.1. Parametrin kuvaus
Tässä perusparametrissa selostetaan vaadittavat vähimmäisominaisuudet tiedon
siirtämiseen vaunun ja maan välillä. Ne voivat vaihdella yksinkertaisesta vaunun
tunnistamisesta       (esim.       sen     numeron        perusteella)       monimutkaisiin
tiedonvaihtoprosesseihin, joita käytetään esim. rahdin seurannassa, kaluston hallinnassa
jne.
                    2.14.2. Vaadittavat ominaisuudet
                        2.14.2.1.      Yleistä
Tunnusmerkkien käyttö ei ole pakollista. Jos vaunussa on radiotaajuudella toimivat
tunnistuslaitteet (RFID-tunniste), on noudatettava seuraavaa eritelmää.
                        2.14.2.2.      Osajärjestelmän      toiminnalliset    ja    tekniset
                                vaatimukset
Vaunuun on asennettava kaksi passiivista tunnistetta, yksi vaunun kummallekin puolelle
seuraavassa kuvassa 2 näkyville alueille siten, että vaunun yksilöllinen tunnusnumero
voidaan lukea radan varrella olevan laitteen (tunnisteenlukijan) avulla.
 ---pagebreak--- Kuva 2. Tunnisteiden sijainti vaunussa.
Radan varressa olevia laitteita (tunnisteenlukijoita) käytettäessä niiden on kyettävä
tulkitsemaan tunnisteiden tiedot vaunun ohittaessa paikan enintään 30 km/t:n nopeudella
ja toimitettava nämä tiedot radan varrella olevaan tiedonsiirtojärjestelmään.
Kuvassa 3 nähdään tyypilliset asennusvaatimukset, joissa lukijan on oltava määritellyn
kartion sisällä.
Kuva 3:
Passing speed (km/h) = Ohikulkunopeus (km/t)
Presentation angle Θ (degrees) = Lukemiskulma Θ (asteina)
Tag reader = Tunnisteenlukija
Tag area = Tunnisteen sijaintialue
 ---pagebreak--- Kuva 3. Tunnisteenlukijoiden sijainti
Lukulaitteen ja tunnisteen fyysisen vuorovaikutuksen, käytettävien protokollien ja
komentojen sekä konfliktinselvitysmenettelyjen on oltava standardin ISO18000-6 tyypin
A mukaisia.
Jos tunnisteenlukijoita käytetään, ne on asennettava sellaisten alueiden sisääntulo- ja
ulosmenokohtiin, joissa junanmuodostusta voidaan muuttaa.
Tunnisteenlukijan on toimitettava kaikkien tiedonsiirtojärjestelmien liittymiin vähintään
seuraavat tiedot:
• tunnisteenlukijan yksiselitteiset tunnistetiedot, joiden avulla se voidaan erottaa myös
    toisista samaan paikkaan asennetuista laitteista, jotta voidaan tunnistaa valvottava
    rata,
• jokaisen ohi kulkevan vaunun yksilölliset tunnistetiedot,
• päivä ja kellonaika, jolloin kukin vaunu kulki lukijan ohi.
Päiväyksen ja kellonajan on oltava riittävän tarkkoja, jotta tietojenkäsittelyjärjestelmä
kykenee saamaan selville junanmuodostuksen yksityiskohdat.
                       2.14.2.3.      Kunnossapitoa koskevat määräykset
Seuraavien asioiden tarkastaminen on sisällyttävä huoltosuunnitelmaan:
• tunnisteiden paikallaanolo,
• oikea vastaussignaali,
• prosessit, joilla varmistetaan, etteivät tunnisteet vahingoitu huoltotöitä tehtäessä.
     2.15. Ympäristöolot, joissa liikkuva kalusto toimii (osien toiminta-alue)
                   2.15.1. Parametrin kuvaus
Kyseisessä parametrissa määritellään liikkuvan kaluston osien toiminta-alue. Se voidaan
ilmaista lämpötilaluokituksen tai vastaavan avulla, jolloin käyttäjät/valmistajat voivat
 ---pagebreak--- valita eri osista rakentaessaan koko Eurooppaan soveltuvan vaunun samaan tapaan kuin
autoteollisuudessa menetellään, tai sen käyttö voi olla rajattua.
Ratojen erilaiset ympäristöolot on määritelty infrastruktuurirekisterissä.
                     2.15.2. Vaadittavat ominaisuudet
                         2.15.2.1.      Yleistä
Liikkuva kalusto ja sen mukana kulkevat laitteet on voitava ottaa käyttöön ja niitä on
voitava käyttää normaalisti niissä oloissa ja niillä ilmastovyöhykkeillä, joille laitteet on
suunniteltu ja joilla liikkuvaa kalustoa todennäköisesti käytetään.
Ympäristöolot on ilmaistu lämpötila- ja muina luokkina, jolloin käyttäjä voi valita,
hankkiiko tämä kaikkialla Euroopassa käytettäväksi soveltuvan vaunun vai rajoitetun
käytön.
Infrastruktuurirekisterissä määritellään ne ympäristöolojen vaihtelurajat, jotka
todennäköisesti pätevät eri radoille. Samoja vaihtelurajoja käytetään viitetietoina
toimintasäännösten yhteydessä.
Vaihtelurajat on määritelty siten, että niiden ylittyminen tai alittuminen on hyvin
epätodennäköistä. Kaikki määritellyt arvot ovat enimmäis- tai raja-arvoja. Ne voidaan
saavuttaa, mutta vain silloin tällöin. Se, kuinka usein ne saavutetaan, vaihtelee tilanteen
mukaan.
                         2.15.2.2.      Osajärjestelmän     toiminnalliset   ja     tekniset
                                 vaatimukset
Korkeus merenpinnasta
Vaunujen on toimittava vaaditulla tavalla aina 2000 m:n korkeuteen saakka.
Lämpötila
    Luokat          Suunnitteluluokat
    TRIV            Osajärjestelmillä ja osilla on erilaiset lämpötilaan liittyvät vaatimukset.
                    Yksityiskohtaiset tiedot annetaan asiaa koskevassa YTE:ssä.
                    Ulkoilman lämpötilan vaihtelurajat [°C]:
    Tn              -40 +35
    Ts              -25 +45
Luokka TRIV vastaa täysin kaikkien ennen asiaa koskevan YTE:n voimaantuloa
valmistettujen yhteentoimivien vaunujen lämpötilakelpoisuutta. Luokan TRIV
suunnitteluvaatimukset esitetään asiaa koskevassa YTE:ssä.
Kaikkien kansainväliseen liikenteeseen tarkoitettujen tavaravaunujen on oltava vähintään
lämpötilaluokan TRIV vaatimusten mukaisia.
 ---pagebreak--- Suunnitteluluokan TRIV lisäksi on olemassa ulkoilman lämpötilaluokat Ts ja Tn.
TRIV-luokan vaunua voidaan käyttää seuraavasti:
•    jatkuvassa käytössä Ts-luokan radoilla,
•    jatkuvassa käytössä Tn-luokan radoilla niinä vuodenaikoina, joina lämpötilan
     odotetaan olevan korkeampi kuin -25 °C,
•    tilapäisessä käytössä Tn-luokan radoilla niinä vuodenaikoina, joina lämpötilan
     odotetaan olevan alhaisempi kuin -25 °C.
Huomautus: Vaunun ostaja voi valita vaunun lämpötilaluokituksen sen aiotun käytön
mukaan (Tn, Ts, Tn + Ts tai pelkästään TRIV).
Kosteus
On varauduttava seuraaviin ilman kosteusarvoihin:
Vuoden keskiarvo: ≤ 75 %:n suhteellinen kosteus,
30 päivänä vuodessa ilman suhteellinen kosteus yhtäjaksoisesti välillä 75–95 %,
muulloin satunnaisesti 95–100 %.
Suurin absoluuttinen kosteus: 30 g/m3 tunneleissa.
Käytön aikana harvoin tapahtuva vähäinen kosteuden tiivistyminen ei saa aiheuttaa
toimintahäiriöitä tai vikoja.
Asiaa koskevassa YTE:ssä määritellään kullekin lämpötilaluokalle sellaiset suhteellisen
kosteuden vaihtelurajat, joita ei arvioida ylitettävän useammin kuin 30 päivänä vuodessa.
Jäähdytetyillä pinnoilla saattaa esiintyä 100 %:n suhteellista kosteutta, joka tiivistyy
laitteiden osiin; tämä ei saa aiheuttaa toimintahäiriöitä tai vikoja.
Ilman lämpötilan äkilliset vaihtelut vaunun ympärillä voivat aiheuttaa veden tiivistymistä
laitteiden osiin; lämpötila saattaa muuttua nopeudella 3 °C/s, ja suurin muutos voi olla
40 °C.
Nämä olot, joita esiintyy erityisesti tunneliin tultaessa ja sieltä poistuttaessa, eivät saa
aiheuttaa laitteiden toimintahäiriöitä tai vikoja.
Sade
On varauduttava sateeseen, jonka voimakkuus on 6 mm/min. Sateen vaikutus on otettava
laitteiden asennustavasta riippuen huomioon yhdessä tuulen ja vaunun liikkeiden
vaikutusten kanssa.
Lumi, jää ja rakeet
Kaikki lumen, jään ja/tai rakeiden vaikutukset on otettava huomioon. Rakeiden
suurimpana halkaisijana on pidettävä 15 mm:ä; tätä suurempia saattaa sataa
poikkeustapauksissa.
Auringon säteily
Laitteita suunniteltaessa on varauduttava suoraan auringon säteilyyn, jonka teho on 1120
W/m2 enintään 8 tunnin ajan.
 ---pagebreak--- Saasteet ja epäpuhtaudet
Saasteiden ja epäpuhtauksien vaikutus on otettava laitteiden ja osien suunnittelussa
huomioon. Vaikutukset vaihtelevat laitteiden sijainnin mukaan. Niitä voidaan vähentää
tehokkaasti suojaamalla. Seuraavien saasteiden ja epäpuhtauksien vaikutukset on otettava
huomioon:
 Kemiallisesti aktiiviset aineet    Standardin EN 60721-3-5:1997 luokka
                                    5C2
 Saastuttavat nesteet               Standardin EN 60721-3-5:1997 luokka
                                    5F2 (sähkömoottori)
                                    Standardin EN 60721-3-5:1997 luokka
                                    5F3 (lämpövoimakone)
 Biologisesti aktiiviset aineet     Standardin EN 60721-3-5:1997 luokka
                                    5B2
 Pöly                               Määritelty standardin EN 60721-3-5:1997
                                    luokassa 5S2
 Kivet ja muut esineet              Radan aluspenkereen sepeli ja muut kivet,
                                    joiden halkaisija on enintään 15 mm
 Heinäkasvit ja lehdet, siitepöly, Otettava huomioon ilmanvaihtoputkistoa
 lentävät hyönteiset, kuidut jne. suunniteltaessa
 Hiekka                             Standardin EN 60721-3-5:1997 mukaan
 Meriveden pärskeet                 Standardin EN 60721-3-5:1997 luokan
                                    5C2 mukaan
     2.16. Hätäuloskäynnit ja opasteet
                    2.16.1. Parametrin kuvaus
Perusparametrissa annetaan määräyksiä seuraavista asioista:
   Henkilöstön turvaohjeet:
    – turvaohjeet, joihin sisältyy kaikki henkilöstön tarvitsema tieto hätätilanteiden
        ehkäisemiseksi ja hoitamiseksi,
    – ohjeet henkilöstön turvakoulutuksesta (suunnitelma, dokumentaatio, koulutus).
   Liikenteen hallinta- ja pelastustyöohjeet käyttöä varten:
    – vaunun hätä- ja pelastuslaitteiden sijaintia ja käyttöä koskevat asiakirjat on
        laadittava. Niitä tarvitsevat infrastruktuurin hallinto sekä pelastustoiminnan
        koordinointikeskus ja pelastuspalvelut.
                    2.16.2. Vaadittavat ominaisuudet
 ---pagebreak--- Tavaravaunujen hätäuloskäynneistä tai niihin liittyvistä opasteista ei ole säännöksiä.
Onnettomuuksien varalta on kuitenkin oltava pelastussuunnitelma ja siihen liittyvät
tiedotteet.
Tavaravaunuissa on oltava vaunujen merkitsemistä koskevan kohdan mukaiset merkinnät
siitä, mistä kohtaa vaunua saa nostaa, sekä siitä, pitääkö pyörästö ennen nostoa irrottaa.
       2.17. Paloturvallisuus
                     2.17.1. Parametrin kuvaus
Tämä perusparametri koskee keinoja, joilla taataan riittävä paloturvallisuus ja hoidetaan
tilanne palon syttyessä. Siihen sisältyy mm. suunnittelunäkökohtia, joilla palon
syttymistä ja leviämistä ehkäistään.
                     2.17.2. Vaadittavat ominaisuudet
                         2.17.2.1.      Yleistä
•    Rakenteen on rajoitettava tulen syttymistä ja leviämistä.
•    Myrkyllisiä kaasuja koskevia määräyksiä ei tarvitse ottaa huomioon.
•    Tavaravaunuissa kuljetettavaa lastia ei tarvitse ottaa huomioon sen enempää
     ensisijaisena palon sytyttäjänä kuin sen leviämisen aiheuttajanakaan.
     Jos tavaravaunuissa kuljetetaan vaarallisia aineita, niihin on ainoastaan sovellettava
     kaikkia RID-liitteen paloturvallisuusohjeita.
•    Tavaravaunuissa olevat tavarat on suojattava ennakoitavissa olevia palon syttymisen
     syitä vastaan.
•    Tavaravaunuissa käytettyjen materiaalien on rajoitettava tulen syttymistä ja
     leviämistä sekä savun kehittymistä 3 minuutin ajan, kun tulen ensisijaisen
     syttymislähteen teho on enintään 7 kW.
•    Näitä suunnittelusääntöjä on sovellettava kaikkiin vaunun kiinteisiin laitteisiin, jotka
     saattavat sytyttää tulipalon, kuten polttoainetta sisältäviin jäähdytyslaitteisiin.
•    Jäsenvaltio ei saa vaatia savuhälyttimien asentamista tavaravaunuihin.
                         2.17.2.2.      Tavaravaunuja koskevat tekniset vaatimukset
Määritelmiä
Palokestoisuus
Palokestoisuus on eristävän rakenne-elementin kyky estää liekkien, kuumien kaasujen ja
muiden palon tuotosten pääsy elementin toiselle puolelle.
Lämpöeristys
Lämpöeristys on eristävän rakenne-elementin kyky estää liiallinen lämmön siirtyminen.
Standardiviitteet
 ---pagebreak--- 1     EN 1363-1             Palokestoisuustestit
      lokakuu 1999          Osa 1: Yleiset vaatimukset
2     EN ISO 4589-2         Palokäyttäytymisen määritys happi-indeksin avulla –
      lokakuu 1998          Osa 2: Ympäristölämpötilatesti
3     ISO 5658-2            Reagointi palokokeissa – Liekkien leviäminen
      1996-08-01            Osa 2: Sivusuuntainen leviäminen pystysuoraan
                            asennetuissa rakennusmateriaaleissa
4     EN ISO 5659-2         Muovi – Savun kehittyminen
      lokakuu 1998          Osa 2: Optisen tiheyden määrittäminen yksikammiotestin
                            avulla
5     EN 50355              Rautatiesovellukset – Rautateiden liikkuvan kaluston
      marraskuu 2002        kaapelit, joilla on erityinen tulenkestävyys – Ohut- ja
                            normaalipäällysteiset – Käyttöopas
6     EN ISO 9239-2         Lattianpäällysteiden reagointi palokokeissa –
      joulukuu 2003         Osa 2: Liekkien leviämisen määritys lämpövuon ollessa
                            25 kW/m2
Suunnittelusäännöksiä
Lasti on erikseen kipinäsuojattava, jos vaunun lattia ei anna tätä suojaa.
Jos kipinäsuojausta ei ole, vaunun lattian alapuoli on lämpöeristettävä ja palosuojattava
kohdista, jotka ovat alttiina mahdollisille palonaiheuttajille.
Materiaalia koskevat vaatimukset
Seuraavassa taulukossa on lueteltu vaatimuksien ja ominaisuuksien määrittelyssä
käytettävät parametrit. Siinä mainitaan myös, onko esitetty numeroarvo pienin vai suurin
sallittu arvo.
Tarkalleen vaadittua raja-arvoa vastaava testitulos katsotaan hyväksyttäväksi.
         Testimenetelmä           Parametri             Yksikkö        Vaadittu arvo
       EN ISO 4589-2 [2]             LOI               % happea        pienin sallittu
       ISO 5658 [3]                  CFE                kWm-2          pienin sallittu
       EN ISO 9239-2 [6]             CFE                kWm-2          pienin sallittu
       EN ISO 5659-2 [4]            Ds max            Dimensioton      suurin sallittu
Vähimmäisvaatimukset
Osat tai materiaalipinnat, joiden pinta-ala on jäljempänä esitettyä luokittelua pienempi,
on testattava vähimmäisvaatimusten mukaan.
        Testimenetelmä      Parametri         Yksikkö        Vaatimus
       EN ISO 4589-2         Syttymis-       % happea          ≥ 26
       [2]                      raja
Muita kuin lattioissa käytettäviä materiaaleja koskevat vaatimukset
 ---pagebreak---        Menetelmä: Parametri             Yksikkö           Vaatimus
           Ehdot
        Parametri
       ISO 5658-2           CFE          kWm-2               ≥ 24
             [3]
            CFE
          EN ISO           Ds max     Dimensioton           ≤ 600
        5659-2 [4]
        50 kWm-2
Lattiapinnoitteina käytettäviä materiaaleja koskevat vaatimukset
       Menetelmä: Parametri             Yksikkö           Vaatimus
           Ehdot
        Parametri
          EN ISO            CFE          kWm-2               ≥ 4,5
          9239-2
          [6]CFE
          EN ISO           Ds max     Dimensioton           ≤ 600
        5659-2 [4]
         50kWm-2
Pintojen luokitus
Kaikkien käytettävien materiaalien on täytettävä vähimmäisvaatimukset, kun niiden
pinta-ala on vähemmän kuin 0,25m2 ja
    •   sisäkatossa:
            o pinnan suurin mitta eri suunnissa on alle 1 m
                 ja
            o sen etäisyys toisesta pinnasta on suurempi kuin sen suurin mitta (mitattuna
                         vaakasuoraan mihin suuntaan tahansa);
    •   seinällä ja lattialla:
            o pinnan suurin pystymitta on alle 1 m
                 ja
            o sen etäisyys toisesta pinnasta on suurempi kuin sen suurin mitta (mitattuna
                 seinillä pystysuoraan ja lattioilla vaakasuoraan).
Kaapeleita koskevat vaatimukset
Tavaravaunujen sähköasennuksissa käytettävien kaapeleiden on oltava standardin EN
50355 [5] mukaisia. Paloturvallisuuden osalta on noudatettava vaaraluokan 3
vaatimuksia.
Paloturvallisuuden ylläpito
 ---pagebreak--- Tavaravaunujen palonkestoisuuden ja lämpöeristyksen (kuten lattioiden suojauksen,
pyörien kipinäsuojauksen) tila on tarkastettava kaikkien määräaikaishuoltojen yhteydessä
sekä niiden välillä, milloin käytettävä rakenne ja käytännön kokemus niin edellyttävät.
 ---pagebreak--- 3.    TAVARALIIKENTEEN TELEMAATTISIA SOVELLUKSIA                               KOSKEVAAN
      YTE:EN LIITTYVÄT PERUSPARAMETRIT
      3.1.   Rahtikirjan tiedot
                    3.1.1. Parametrin kuvaus
Asiakkaan on lähetettävä rahtikirja vastaavalle rautatieyritykselle (LRU:lle).
Rahtikirjassa on oltava kaikki tiedot, joita tarvitaan lähetyksen kuljettamiseen lähettäjältä
vastaanottajalle. LRU:n on täydennettävä näitä tietoja lisätiedoilla.
Nämä tiedot ovat lyhyellä varoitusajalla esitettävän reittipyynnön perustana, mikäli
sellainen on tarpeen rahtikirjan määräysten toteuttamiseksi.
                    3.1.2. Vaadittavat ominaisuudet
Vaunutilaus
Vaunutilaus on ensisijaisesti rahtikirjan tietojen lisäys.
Sen pääasiallinen sisältö on seuraava:
                    •    tiedot lähettäjästä ja vastaanottajasta,
                    •    reititystiedot,
                    •    rahdin tiedot,
                    •    vaunun tiedot,
                    •    aika ja paikka.
Tietojen vaihto niiden ollessa yleisesti saatavilla (tietojen yhteiskäyttö)
Tietojen yhteiskäyttö -tapauksessa viestejä ei tarvitse vaihtaa toisten rautatieyrityksien
kanssa.
Tietojen vaihto yhteistyö (co-operation)-tilassa
Kun eri rautatieyritykset toimivat yhteistyössä, vastaavan rautatieyrityksen on lähetettävä
vaunutilaukset kuljetusketjussa mukana oleville rautatieyrityksille. Vaunutilauksessa on
oltava ne tiedot, joita rautatieyritys tarvitsee hoitaakseen kuljetuksen siihen saakka, kun
se luovuttaa sen seuraavalle rautatieyritykselle. Näin ollen sisältö riippuu
rautatieyrityksen roolista eli siitä, onko se lähettävä (ORU), kauttakulkuliikennettä
hoitava (TRU) vai perille toimittava (DRU) rautatieyritys.
Vaunutilausviestit
On erotettava seuraavat erilaiset vaunutilaukset:
                • vaunutilaus lähettävälle rautatieyritykselle (ORU:lle),
                • vaunutilaus perille toimittavalle rautatieyritykselle (DRU:lle),
                • vaunutilaus kauttakulkuliikennettä hoitavalle rautatieyritykselle
                    (TRU:lle).
 ---pagebreak---       3.2.    Reittipyyntö
                     3.2.1. Parametrin kuvaus
Tässä kohdassa kuvataan rautatieyritysten ja infrastruktuurin hallintojen välinen
vuoropuhelu junan liikkeistä sopimiseksi lyhyellä varoitusajalla. Tämän vuoropuhelun
aloittaa rautatieyritys, mutta siihen osallistuvat kaikki rautatieyritykset ja
infrastruktuurien hallinnot, jotka ovat mukana junan kuljettamisessa haluttua reittiä.
                     3.2.2. Vaadittavat ominaisuudet
Junan reitti
Junan reitti kuvaa junan reittiä ja sen ominaisuuksia reitin eri osuuksilla koskevia
pyydettyjä, hyväksyttyjä ja toteutuneita tietoja, jotka tallennetaan.
Pitkän aikavälin suunnittelu
Reittien (aikataulujen) pitkän aikavälin suunnittelu ei kuulu YTE:n piiriin.
Reittipyyntö lyhyellä varoitusajalla
Junan kulussa esiintyvien poikkeustapausten ja lyhyellä varotusajalla esitettyjen
kuljetuspyyntöjen takia rautatieyrityksellä on oltava mahdollisuus saada käyttöönsä
tilapäisreittejä rataverkossa.
Ensinnäkin on välittömästi aloitettava toimet, joiden avulla selvitetään junan todellinen
kokoonpano sitä koskevan luettelon perusteella.
Toiseksi rautatieyrityksen on toimitettava infrastruktuurin hallinnolle kaikki tarvittavat
tiedot siitä, milloin ja missä junan on tarkoitus kulkea, sekä kaikki infrastruktuurin
kannalta oleelliset fyysisiä ominaisuuksia koskevat tiedot. Nämä tiedot annetaan pääosin
täydennetyssä rahtikirjassa ja vastaavasti vaunutilauksissa.
Tiedot yleisesti saatavilla (Tietojen yhteiskäyttö)
Rautatieyritys ottaa yhteyden kaikkiin asianosaisiin infrastruktuurin hallintoihin joko
suoraan tai yhteisen tiedonvälityspisteen (OSS:n) välityksellä järjestääkseen reitit koko
matkaa varten. Tässä tapauksessa rautatieyrityksen on myös vastattava junan kulusta
koko matkan ajan direktiivin 2001/14/EY 13 artiklan mukaisesti.
Yhteistyötila
Jokainen paikasta A paikkaan B tapahtuvaan kuljetukseen osallistuva rautatieyritys ottaa
yhteyttä      paikallisiin   infrastruktuurien    hallintoihin    suoraan    tai   yhteisen
tiedonvälityspisteen välityksellä pyytääkseen reittiä sille matkan osuudelle, jolla se
hoitaa junaa.
Reitinpyyntövuoropuhelu lyhyellä varoitusajalla
Molemmissa tapauksissa reitin varaaminen lyhyellä varoitusajalla tapahtuu seuraavassa
kuvatun rautatieyrityksen ja infrastruktuurin hallinnon välisen vuoropuhelun avulla:
 ---pagebreak--- Reittipyyntö
Rautatieyrityksen on lähetettävä tämä viesti kyseeseen tuleville infrastruktuurien
hallinnoille, kun se pyytää reittiä lyhyellä varoitusajalla.
Reitin tiedot
Tämän viestin lähettävät infrastruktuurien hallinnot rautatieyritykselle vahvistaakseen
reitin tiedot vastauksena rautatieyrityksen reittipyyntöön. Sen tiedot saattavat poiketa
pyynnöstä.
Reitti vahvistettu
Rautatieyrityksen on lähetettävä tämä viesti infrastruktuurin hallinnolle hyväksyäkseen
reitin tiedot, jotka infrastruktuurin hallinto lähetti vastauksena rautatieyrityksen
alkuperäiseen pyyntöön.
Reitin tiedot eivät kelpaa
Rautatieyrityksen on lähetettävä tämä viesti infrastruktuurin hallinnolle siinä
tapauksessa, että se ei hyväksy niitä reitin tietoja, jotka infrastruktuurin hallinto lähetti
vastauksena rautatieyrityksen alkuperäiseen pyyntöön muutettuaan alkuperäisen pyynnön
tietoja tavalla, jota rautatieyritys ei voi hyväksyä.
Reitti peruttu
Rautatieyrityksen infrastruktuurin hallinnolle lähettämä ilmoitus, jolla se peruuttaa
aiemmin varatun reitin tai osan siitä.
Reitti ei käytettävissä
Infrastruktuurin hallinnon rautatieyritykselle lähettämä ilmoitus siitä, että varattu reitti ei
ole käytettävissä (infrastruktuurin hallinnon tekemä varatun reitin peruutus).
Ilmoitus vietin vastaanottamisesta
Viestin saajan on lähetettävä tämä viesti sen lähettäjälle silloin, kun vaadittua vastausta ei
voida antaa reaaliajassa.
      3.3.     Junan valmistelu
                     3.3.1. Parametrin kuvaus
Tässä parametrissa määritellään ne viestit, jotka on vaihdettava junaa valmisteltaessa
ennen sen lähtöä. Tähän parametriin sisältyvät tiedot jakaantuvat kolmeen ryhmään:
– Junan kokoonpano eli siihen kuuluvat osat ja sen ominaisuudet. Nämä tiedot annetaan
    kaikille junan kulkuun osallistuville infrastruktuurien hallinnoille ja rautatieyrityksille.
– Infrastruktuurin hallinnon vastaus sen saatua junan kokoonpanon
– Infrastruktuurin hallinnon ja rautatieyrityksen junan matkan jokaista osuutta koskeva
    vuoropuhelu, joka on välttämätöntä junan ollessa valmis lähtöön.
 ---pagebreak---                      3.3.2. Vaadittavat ominaisuudet
Rekisterien ja viitetiedostojen käyttömahdollisuus
Junan valmistelua varten rautatieyrityksen on voitava käyttää oikeita infrastruktuuria
koskevia tietoja (infrastruktuurirekisteriä), vaarallisten aineiden viitetiedostoa, vaunujen
teknisiä tietoja sekä vaunujen päivitettyjä, ajan tasalla olevia tietoja. Tämä pätee kaikkiin
junan vaunuihin.
Milloin junan kokoonpanoa koskevat tiedot on lähetettävä
Jos junan kokoonpanoa jossain paikassa muutetaan, rautatieyrityksen on lähetettävä tämä
viesti päivitettyine tietoineen vielä kerran kaikille asianosaisille.
Junan kokoonpanoa koskeva viesti
Junan kokoonpanoa koskevan viestin tulee sisältää kaikki liikenteen turvallisuuden ja
tehokkuuden edellyttämät tiedot. Näitä ovat tiedot junan fyysisistä ominaisuuksista siltä
osin kuin ne ovat oleellisia sen infrastruktuurin kannalta, jonka alueella junan on
tarkoitus kulkea.
Infrastruktuurin hallinnon vastaus junan kokoonpanoa koskeviin tietoihin
Juna hyväksytty
Infrastruktuurin hallinnon ja rautatieyrityksen välisen sopimussuhteen ja säädöksien
mukaan infrastruktuurin hallinto voi viestillä kertoa rautatieyritykselle, onko juna
hyväksyttävissä varatulle reitille. Tämä viesti ei ole pakollinen, jos infrastruktuurin
hallinnon ja rautatieyrityksen välillä ei ole muuta sovittu. Junan valmistelu voidaan tehdä
loppuun.
Juna ei sovellu
Jos juna ei sovellu aiemmin sovitulle reitille, infrastruktuurin hallinnon on ilmoitettava
asiasta rautatieyritykselle tällä viestillä. Tällöin rautatieyrityksen on muutettava junan
kokoonpanoa tai peruutettava junan reitti ja pyydettävä uutta reittiä.
Junansuoritukseen liittyvä vuoropuhelu
Junansuoritukseen liittyvä vuoropuhelu on pakollinen kohdassa, jossa vastuu junasta
siirtyy rautatieyritykseltä toiselle.
Juna valmis
Rautatieyrityksen on lähetettävä tämä viesti infrastruktuurin hallinnolle merkkinä siitä,
että juna on valmis käyttämään rataverkkoa.
Junan sijainti
 ---pagebreak--- Infrastruktuurin hallinto voi lähettää tämän viestin rautatieyritykselle vastauksena ”Juna
valmis” -viestiin määritelläkseen täsmällisesti, milloin ja missä junan pitäisi saapua
rataverkon alueelle. Tämä viesti lähetetään, mikäli rautatieyrityksen ja infrastruktuurin
hallinnon välinen sopimus sitä edellyttää.
Juna lähdössä
Rautatieyritys voi lähettää tämän viestin infrastruktuurin hallinnolle saatuaan tältä ”Junan
sijainti” -viestin. Viestillä ilmoitetaan, että juna on lähtenyt liikkeelle. Tässä viestissä on
viitattava tunnistetietoon.
Juna kulussa -ilmoitus
Viesti infrastruktuurin hallinnolta rautatieyritykselle. Tämä viesti on lähetettävä
ilmoituksena siitä, että juna on saapunut kyseisen infrastruktuurin alueelle.
 ---pagebreak---       3.4.    Junan kulkuennuste
                      3.4.1. Parametrin kuvaus
Tässä parametrissa kuvaillaan infrastruktuurin hallinnon rautatieyritykselle lähettämät
viestit sekä eri infrastruktuurien hallintojen väliset viestit sovituissa vaihtokohdissa.
Junan kulkuennuste
Tämä viesti sisältää arvion ajasta, jolloin juna on tietyssä paikassa. Jos junan hallinta
esimerkiksi luovutetaan kyseisessä paikassa, arvioitu aika on ETH (Estimated Time of
Handover) eli luovutuksen arvioitu aika. Kaikissa muissa ilmoittautumispaikoissa
arvioitu aika on TETA (Train Estimated Time of Arrival) eli junan arvioitu
saapumisaika.
Juna kulussa -ilmoitus
Tämä viesti sisältää todellisen ajan, jolloin juna saapuu, lähtee tai ohittaa tietyn paikan,
sekä tiedon siitä, paljonko aikataulusta poikettiin.
                      3.4.2. Vaadittavat ominaisuudet
Tiedot yleisesti saatavilla
Jos tiedot ovat yleisesti saatavilla eli yksi rautatieyritys on varannut koko matkan reitit
(tämä rautatieyritys myös hoitaa junan ajamisen koko matkan ajan), viestit lähetetään
tälle rautatieyritykselle. Näin tehdään myös tapauksissa, joissa yksi rautatieyritys on
varannut matkan reitit yhteisen tiedonvälityspisteen välityksellä.
Yhteistyötila
Yhteistyötilassa rautatieyritysten ja infrastruktuurien hallintojen välinen tiedonvaihto
tapahtuu aina vastuussa olevan infrastruktuurin hallinnon ja sen rautatieyrityksen välillä,
joka on varannut sen reitin, jota juna todellisuudessa kulkee.
Lähestymistapaukset
Seuraavien tapausten välillä tehdään ero ottaen huomioon reitin varauksen mukaiset
rautatieyritysten ja infrastruktuurien hallintojen väliset viestintäsuhteet:
              • Juna lähestyy infrastruktuurin hallinnon n1 ja seuraavan infrastruktuurin
                  hallinnon n2 välistä luovutuskohtaa. Luovutuskohta ei samalla ole vaihto-
                  tai junansuorituskohta.
              • Juna lähestyy rautatieyrityksen 1 ja seuraavan rautatieyrityksen 2 välistä
                  vaihtokohtaa. Vaihtokohta voi olla myös esimerkiksi infrastruktuurin
                  hallinnon n1 ja seuraavan infrastruktuurin hallinnon n2 välinen
                  luovutuskohta.
              • Juna lähestyy rautatieyrityksen junansuorituskohtaa.
              • Juna saapuu määränpäähän.
 ---pagebreak---       3.5.    Ilmoitukset toimintahäiriöistä
                     3.5.1. Parametrin kuvaus
Tässä parametrissa kuvaillaan menettely ja viestien vaihto tapauksissa, joissa junan
kulussa esiintyy jokin häiriö.
                     3.5.2. Vaadittavat ominaisuudet
Rautatieyrityksen vastuulla oleva tilapäinen häiriö
Kun rautatieyritys saa tiedon jostain vastuullaan olevan junan kulun aikana sattuneesta
toimintahäiriöstä, se ilmoittaa asiasta välittömästi infrastruktuurin hallinnolle (esim. ei
Juna kulussa -viestiä kuljettajalta).
Infrastruktuurin hallinnon vastuulla oleva tilapäinen häiriö
Jos häiriön aiheuttama viivästys on enemmän kuin x minuuttia (x:n arvo on määriteltävä
rautatieyrityksen ja infrastruktuurin hallinnon välisessä sopimuksessa), kyseisen
infrastruktuurin      hallinnon     on      lähetettävä    rautatieyritykselle   seuraavaan
ilmoittautumispaikkaan liittyvä junan kulkuennusteen sisältävä viesti.
Junan peruutus
Jos juna peruutetaan, infrastruktuurin hallinto lähettää seuraavalle infrastruktuurin
hallinnolle ja reitin varanneelle rautatieyritykselle
                         • junan kulun keskeytymisestä kertovan viestin.
      3.6.    Junan sijainti
                     3.6.1. Parametrin kuvaus
Tässä parametrissa määritellään mahdollisuudet saada tietoja junan sijainnista,
viivästyksistä sen kulussa ja sen suoritteesta. Tiedot perustuvat pääasiassa
infrastruktuurien hallintojen välisiin tallennettuihin viesteihin.
                     3.6.2. Vaadittavat ominaisuudet
Tietojen käyttöoikeus
Näiden tietojen käyttöoikeuden on oltava riippumaton rautatieyrityksen ja
infrastruktuurin hallinnon välisestä viestintäsuhteesta junan kulkiessa, mikä tarkoittaa,
että rautatieyrityksen on voitava saada nämä tiedot käyttöönsä yhdestä osoitteesta.
Saatavissa olevat tiedot
Juna kulussa
Viimeksi tallennetut tiedot (sijainti, viivästykset ja niiden syyt) tietyn infrastruktuurin
hallinnon vastuulla olevan infrastruktuurin alueella kulkevasta tietystä junasta.
Junan viivästys / suorite
Tiedot kaikista tietyn infrastruktuurin hallinnon alueella kulkevan tietyn junan
viivästyksistä.
Junan tunniste
Tiedot kyseisen junan tunnisteesta ja sen aiemmista tunnisteista. Tiedot saadaan käyttäen
avaimena mitä hyvänsä kyseisen junan tunnisteista.
 ---pagebreak--- Junaennuste
Tietoja junan arvioidusta saapumisajasta tiettyyn ilmoittautumispaikkaan.
Junat ilmoittautumispisteessä
Tiedot kaikista rautatieyrityksen junista, jotka ovat tietyn infrastruktuurin hallinnon
vastuulla olevan infrastruktuurin alueella olevassa tietyssä ilmoittautumispaikassa.
      3.7.    Lähetyksen ETI / ETA
                    3.7.1. Parametrin kuvaus
Tässä parametrissa kuvaillaan ETI- ja ETA-aikojen laskentamenettelyä sekä tarvittavaa
eri rautatieyritysten ja vastaavan rautatieyrityksen välistä viestien vaihtoa.
ETI
              Lähetyksen (vaunun) arvioitu vaihtoaika yhdeltä              rautatieyritykseltä
                      kuljetusketjussa seuraavalle rautatieyritykselle.
ETA
             Lähetyksen (vaunun) arvioitu saapumisaika vastaanottajan sivuraiteelle.
Rautatieyrityksen mahdollisuudet
Jokaisen rautatieyrityksen on kyettävä vastaanottamaan ETI-tietoja ja antamaan niitä
seuraavalle rautatieyritykselle.
                    3.7.2. Vaadittavat ominaisuudet
Tietojen yhteiskäyttö
Jos tiedot ovat yhteiskäytössä, mukana on vain yksi rautatieyritys. Tämän
rautatieyrityksen on lähetyksen reittisuunnitelman laadittuaan laskettava sen ETA
asiakastaan varten ja päivitettävä se aina, kun kuljetuksen aikana havaitaan poikkeamia.
Yhteistyötila
Yhteistyötilassa vastaava rautatieyritys lähettää lähetys-/vaunutilauksen ja
lähetyksen/vaunun lähtöajan ensimmäiselle rautatieyritykselle, joka laskee ETI-ajan ja
lähettää tiedon siitä seuraavalle kuljetukseen osallistuvalle rautatieyritykselle. Ketjun
viimeinen rautatieyritys laskee ETA-ajan ja lähettää siitä tiedon vastaavalle
rautatieyritykselle. Tämä menettely on toistettava aina, kun havaitaan poikkeama
suunnitellusta kuljetuksesta tai kun vastaava rautatieyritys sitä pyytää. Vaadittava viesti
on
                      • Vaunun ETI-/ETA-viesti
ETI- ja ETA-aikojen laskuperusteet
Ensimmäinen laskelma perustuu lähetyksen/vaunun lähtöaikaan. Päivitykset perustuvat
vastaavalta infrastruktuurin hallinnolta saataviin tietoihin. Tämä lähettää sitä junaa
koskevan kulkuennusteen mukana, jossa kyseinen lasti/vaunu kulkee, junan arvioitua
saapumisaikaa (TETA) koskevan viestin määrättyihin ilmoittautumispaikkoihin.
Intermodaaliset eli eri kuljetustavoille soveltuvat yksiköt
Vaunuille lasketut ETI-ajat pätevät myös niissä kuljetettaville intermodaalisille
yksiköille, ja viimeisen kuljetusta hoitavan rautatieyrityksen on laskettava vaunun ETA-
 ---pagebreak--- aika ja pidettävä sitä intermodaalisten yksikköjen ETI-aikana, koska rautatieyritys
toimittaa vaunun vain intermodaaliselle terminaalioperaattorille eikä loppuasiakkaalle.
Hälytysten hallinta
Vastaava rautatieyritys vastaa aikojen vertaamisesta asiakkaalle annettuun sitoumukseen.
ETA-aikojen poikkeamia asiakkaalle annetusta sitoumuksesta on käsiteltävä sopimuksen
mukaisesti, ja ne saattavat johtaa vastaavan rautatieyrityksen hälytysten
hallintaprosessiin. Tämän prosessin tuloksena tapahtuva tiedonsiirto tapahtuu
lähettämällä
                               • Hälytysviesti.
Hälytysten hallintaprosessin perusteeksi vastaavalla rautatieyrityksellä on oltava
mahdollisuus lähettää vaunukohtainen poikkeamatiedustelu, joka tehdään seuraavalla
tiedustelulla:
                               • Tiedot vaunukohtaisista poikkeamista
      3.8.    Vaunujen liikkeet
                    3.8.1. Parametrin kuvaus
Tässä parametrissa kuvaillaan vaunujen liikkeiden raportointia ja määritellään tarvittava
viestienvaihto eri rautatieyritysten ja vastaavan rautatieyrityksen (joka toimii palvelun
integraattorina) välillä.
                    3.8.2. Vaadittavat ominaisuudet
Tietojen yhteiskäyttö
Jos kyseessä on tietojen yhteiskäyttö, mukana on vain yksi rautatieyritys, joka samalla on
vastaava rautatieyritys. Tietojenvaihtoa toisten rautatieyritysten kanssa ei tarvita. Sen
vuoksi vaunujen liikkeiden seuranta on rautatieyrityksen (vastaavan rautatieyrityksen)
sisäinen prosessi. Johtava rautatieyritys vastaa itse tietojen tallentamisesta ja
päivittämisestä vaunukohtaisten liikkeiden tietokantaan. Tieto seuraavista tapahtumista
on tallennettava:
                        • vaunu valmis vedettäväksi asiakkaan sivuraiteelta,
                        • vaunu vedetty asiakkaan sivuraiteelta,
                        • vaunu saapunut rautatieyrityksen ratapihalle,
                        • vaunu lähtenyt ratapihalta,
                        • vaunuun liittyvät poikkeamat,
                        • vaunu saapunut määräpään ratapihalle,
                        • vaunu jätetty asiakkaan sivuraiteelle.
Yhteistyötila
Jokaisen kuljetukseen osallistuvan rautatieyrityksen on tallennettava vaunun liikkeisiin
liittyvät tiedot ja tehtävä mahdolliseksi niiden elektroninen käyttö. Tietoja on myös
vaihdettava sopimuksiin perustuvilla valtuutettujen osapuolten välillä lähetettävillä
viesteillä.
 ---pagebreak--- Tarvittavat viestit
Ilmoitus vaunun lähtövalmiudesta
Vastaavan rautatieyrityksen on ilmoitettava kuljetusta hoitavalle rautatieyritykselle, kun
vaunu on valmis vedettäväksi asiakkaan sivuraiteelta ilmoitettuna lähtöaikana. Tämä
tapahtuma on tallennettava vaunun liikkeitä koskevaan tietokantaan.
Ilmoitus vaunun lähdöstä
Rautatieyrityksen on ilmoitettava vastaavalle rautatieyritykselle päivämäärä ja aika,
jolloin vaunu vedettiin lähtöpaikaltaan. Tämä tapahtuma on tallennettava vaunun
liikkeitä koskevaan tietokantaan.
Vaunun saapuminen ratapihalle
Rautatieyrityksen on ilmoitettava vastaavalle rautatieyritykselle, kun vaunu on saapunut
sen ratapihalle. Tämä viesti voi perustua ”Juna kulussa” -ilmoitukseen. Tämä tapahtuma
on tallennettava vaunun liikkeitä koskevaan tietokantaan.
Vaunun lähtö ratapihalta
Rautatieyrityksen on ilmoitettava vastaavalle rautatieyritykselle, kun vaunu on lähtenyt
sen ratapihalta. Tämä viesti voi perustua ”Juna kulussa” -ilmoitukseen. Tämä tapahtuma
on tallennettava vaunun liikkeitä koskevaan tietokantaan.
Vaunun poikkeamia koskeva viesti
Rautatieyrityksen on ilmoitettava vastaavalle rautatieyritykselle poikkeamista, kuten
vaunujen väärästä järjestyksestä, sekä uudesta ETI- tai ETA-ajasta. Tämä tieto on
tallennettava vaunun liikkeitä koskevaan tietokantaan.
Ilmoitus vaunun saapumisesta
Vaunun tai intermodaalisen yksikön kuljetusketjun viimeisen rautatieyrityksen on
ilmoitettava vastaavalle rautatieyritykselle, kun vaunu on saapunut sen ratapihalle
(rautatieyrityksen alueelle).
Ilmoitus vaunun perille toimittamisesta
Vaunun kuljetusketjun viimeisen rautatieyrityksen on ilmoitettava              vastaavalle
rautatieyritykselle, kun vaunu on jätetty vastaanottajan sivuraiteelle.
      3.9.    Vaihtoraportit
                    3.9.1. Parametrin kuvaus
Vaihtoraportit-kohdassa kuvaillaan viestit, jotka liittyvät vaunua koskevan vastuun
siirtämiseen rautatieyritykseltä toiselle, mikä tapahtuu vaihtokohdassa. Samalla uuden
rautatieyrityksen on laskettava ETI-aika.
                    3.9.2. Vaadittavat ominaisuudet
Tietojen yhteiskäyttö
Tässä kohden ei ole tarpeen määritellä mitään, koska sama rautatieyritys vastaa koko
kuljetusketjusta. Vaunun tai intermodaalisen yksikön tiedot sen sijainnista sekä
saapumis- ja lähtöajoista ja -päivämääristä on kuitenkin otettava ilmoittautumispaikassa
annetusta kulkuilmoituksesta ja tallennettava vaunun liikkeitä koskevaan tietokantaan.
 ---pagebreak--- Yhteistyötila
Lähetystä koskevan hallinnan ja vastuun siirtäminen rautatieyritykseltä toiselle edellyttää
seuraavia viestejä, joiden tiedot on tallennettava vaunun liikkeitä koskevaan tietokantaan.
Ilmoitus vaunun siirtämisestä
Tällä viestillä rautatieyritys (rautatieyritys 1) kysyy kuljetusketjun seuraavalta
rautatieyritykseltä (rautatieyritys 2), hyväksyykö tämä vastuun kyseisestä vaunusta.
Ilmoitus vaunun siirtämisestä / alaviesti
Tällä viestillä rautatieyritys 1 ilmoittaa infrastruktuurin hallinnolle, että se on siirtämässä
vastuun seuraavalle rautatieyritykselle.
Vaunu vastaanotettu vaihtokohdassa
Tällä viestillä rautatieyritys 2 ilmoittaa rautatieyritykselle 1, että se ottaa vastuun
vaunusta.
Vaunua kieltäydytty vastaanottamasta vaihtokohdassa
Tällä viestillä rautatieyritys 2 ilmoittaa rautatieyritykselle 1, että se kieltäytyy ottamasta
vastuuta vaunusta.
      3.10. Laadun parantamiseen tähtäävä tiedonvaihto
                    3.10.1. Parametrin kuvaus
Kuljetuksen jälkeen tehtävä laadun mittaus on laadun parantamisen kannalta oleellinen
prosessi. Asiakkaalle tarjotun palvelun laadun mittaamisen lisäksi johtavien
rautatieyritysten, muiden rautatieyritysten ja infrastruktuurien hallintojen on mitattava
niiden palvelun osien laatua, joista asiakkaalle tarjottava tuote koostuu.
Laadun mittaamiseen voidaan käyttää jo määriteltyjä viestejä. Mittausprosessi on
tyypiltään toistettava.
                    3.10.2. Vaadittavat ominaisuudet
Laatumittaukset vastaava rautatieyritys / asiakas
Johtavien rautatieyritysten ja asiakkaiden välisissä sopimuksissa voidaan sitoutua
(sopimuskohtaisesti) tiettyihin kuljetusaikoihin ja ETA-aikaan.
Laatumittaukset vastaava rautatieyritys / rautatieyritykset
Johtavan rautatieyrityksen muiden rautatieyritysten välisissä sopimuksissa voidaan
sitoutua tiettyihin kuljetusaikoihin, ETI- ja ETA-aikoihin sekä syykoodeihin.
Laatumittaukset rautatieyritys / infrastruktuurin hallinto
Rautatieyritysten ja infrastruktuurien hallintojen välisissä sopimuksissa voidaan
määritellä junien aikatauluja ja niiden pitävyyttä tietyillä mittauspaikoilla sekä junien
ETA- ja ETH-aikojen paikkansapitävyyttä.
Laatumittaukset rautatieyritys / infrastruktuurin hallinto
Rautatieyritysten ja infrastruktuurien hallintojen välisissä sopimuksissa kuvataan reittien
käytettävissäolo selkeästi antamalla tietyille paikoille tietyt aikavälit. Näihin sopimuksiin
merkitään myös tiedot junien enimmäispituudesta, kokonaispainosta, lastin ulottumasta
jne., mihin jäljempänä palataan kohdassa 6.
 ---pagebreak--- Näissä sopimuksissa määritellään myös menettelyt ja aikarajat, joita käyttäen
vahvistetaan reitti, perutaan suunniteltu reitti osittain ja määritellään, kuinka paljon
suunniteltua aiemmin tai myöhemmin reittiä voidaan käyttää.
Laatumittaukset rautatieyritys / infrastruktuurin hallinto, reitin käyttöön saatavuus
lyhyellä varoitusajalla
Rautatieyritys vertailee aika ajoin reittipyyntöjä ja vastauksia niihin laatiakseen seuraavat
raportit:
               • vastausaika reittipyyntöihin kehyssopimukseen verrattuna,
               • se, paljonko reittejä annettiin x, y, ja z tunnin kuluessa pyydetystä,
               • se, paljonko reittejä kieltäydyttiin antamasta.
Laatumittaukset infrastruktuurin hallinto / rautatieyritys, junan kokoonpanoon liittyvä
laatu
Kun rautatieyritys lähettää junan valmistumista koskevan viestin ja/tai junan
kokoonpanoluettelon infrastruktuurin hallinno(i)lle (tai toisille rautatieyrityksille), niiden
on oltava asianomaiseen sopimukseen kirjattujen junan tietojen mukaisia.
     3.11. Erilaisia viitetiedostoja
                   3.11.1. Parametrin kuvaus
Tässä parametrissa määritellään ne lisäviitetiedostot, joiden on oltava käytettävissä
operoitaessa tavarajunia eurooppalaisessa rataverkossa.
                   3.11.2. Vaadittavat ominaisuudet
Viitetiedostot
Viitetiedostoluettelo
                   • viitetiedosto, jossa on kaikkien infrastruktuurien hallintojen,
                       rautatieyritysten ja palveluntarjoajayhtiöiden numerokoodit,
                   • viitetiedosto, jossa on kuljetusasiakkaiden numerokoodit,
                   • viitetiedosto, jossa on tiettyjen paikkojen (ensisijaisten ja
                       toissijaisten paikkojen sekä ratavyöhykkeiden) numerokoodit,
                   • viitetiedosto, jossa on asiakkaiden toimipisteiden numerokoodit,
                   • viitetiedosto, jossa on tiedot kaikista käytössä olevista
                       junanohjausjärjestelmistä,
                   • viitetiedosto, jossa on tiedot vaarallisista aineista sekä niiden UN-
                       ja RID-numeroista,
                   • viitetiedosto, jossa on tiedot kaikista erilaisista veturityypeistä,
                   • viitetiedosto, jossa on tiedot kaikista tavaroiden CN- ja HS-
                       tunnuksista
                   • viitetiedosto, jossa on tiedot erilaisiin vaarallisiin aineisiin
                       liittyvistä pelastuspalveluista,
                   • viitetiedosto, jossa on tiedot kaikista eurooppalaisista
                       huoltokorjaamoista,
                   • viitetiedosto, jossa on tiedot kaikista eurooppalaisista
                       auditointielimistä,
                   • viitetiedosto, jossa on tiedot kaikista eurooppalaisista
                       valtuutetuista junayhtiöistä.
 ---pagebreak--- Käytettävyys
Kaikilla     palveluntarjoajilla     (infrastruktuurien    hallinnoilla,   rautatieyrityksillä,
logistiikkayhtiöillä ja kuljetuskalustopäälliköillä) on oltava mahdollisuus käyttää
viitetiedostoja.
Ajantasaisuus
Tietojen on aina vastattava senhetkistä todellisuutta.
Muut tietokannat
Junien ja vaunujen liikkeiden seuraamiseksi voidaan asentaa seuraavat tilapäiset
tietokannat, jotka päivitetään reaaliaikaisesti jokaisen oleellisen tapahtuman jälkeen:
Vaunujen ja intermodaalisten yksikköjen liikkeiden tietokanta
Vastaavan rautatieyrityksen ja muiden rautatieyritysten välinen viestintä yhteistyötilassa
perustuu vaunujen ja/tai intermodaalisten yksikköjen numeroihin. Sen takia
rautatieyrityksen, joka viestii infrastruktuurien hallintojen kanssa junakohtaisista asioista,
on jaettava tiedot kutakin vaunua ja intermodaalista yksikköä koskeviksi. Nämä vaunu-
ja yksikkökohtaiset tiedot voidaan tallentaa yksittäisten vaunujen ja intermodaalisten
yksikköjen liikkeitä varten oleviin tietokantoihin. Junan liikkeitä koskevia tietoja
lisätään/päivitetään vaunujen ja intermodaalisten yksikköjen liikkeitä varten oleviin
tietokantoihin asiakkaiden tiedoksi. Tämä tietokanta perustetaan viimeistään silloin, kun
asiakas ilmoittaa ajan, jolloin vaunut tai intermodaaliset yksiköt ovat lähtövalmiina.
Tämä aika on ensimmäinen kyseeseen tietokantaan tehtävä merkintä.
Junatietokanta
Infrastruktuurin hallinnon junatietokanta vastaa rautatieyrityksen vaunun liikkeiden
tietokantaa. Pääasiassa siihen lisätään junaan liittyviä tietoja rautatieyrityksen junan
kokoonpanoa koskevista viestistä. Kaikki junaan liittyvät tapaukset kirjataan tähän
junaan liittyvään tietokantaan. Vaihtoehtoisesti näitä tietoja voidaan säilyttää myös
reittitietokannassa.
Vaunun matkasuunnitelma
Junissa on yleensä useiden eri asiakkaiden vaunuja. Vastaava rautatieyritys laatii
jokaiselle vaunulle matkasuunnitelman ja päivittää sitä. Matkasuunnitelma vastaa junan
matkaa. Junan reitin muuttuessa esimerkiksi palvelun keskeytymisen takia saattavat eri
asiakkaiden vaunut joutua tekemään uuden matkan. Matkasuunnitelma tehdään silloin,
kun rahtikirja saadaan asiakkaalta.
      3.12. Asiakirjojen sähköinen siirto
                    3.12.1. Parametrin kuvaus
Tämä parametri koskee junaan ja lastiin liittyvien asiakirjojen sähköisen siirron hallintaa
tapauksissa, joissa käytettävä prosessi edellyttää fyysisten asiakirjojen, kuten
tullausasiakirjojen, olemassaoloa.
                    3.12.2. Vaadittavat ominaisuudet
Seuraavassa kappaleessa esitetään tiedonvaihtoon käytettävä viestintäverkko. Tämän
verkon ja kuvatun tietoturvallisen käsittelyn avulla voidaan verkossa lähettää minkä
 ---pagebreak--- tyyppistä tietoa tahansa, kuten sähköposteja, tiedostoja (ftp, http jne.). Tiedonsiirron
osapuolet voivat keskenään päättää, mitä muotoa käytetään, ja asiakirjat voidaan sitten
lähettää sähköisesti esim. ftp-protokollaa käyttäen.
      3.13. Verkot ja viestintä
                    3.13.1. Parametrin kuvaus
Tämä parametri kuvaa kaikkien tässä YTE:ssä mainittujen perusparametrien
kustannustehokkaan ja ajallaan tapahtuvan verkottamisen ja viestinnän vaatimuksia.
                    3.13.2. Vaadittavat ominaisuudet
Yleinen arkkitehtuuri
Rautatieliikenteen yhteentoimivuutta tukeva verkko- ja viestintäinfrastruktuuri perustuu
kaikkien osallisena olevien toimijoiden tuntemaan ja käyttämään yhteiseen
tiedonvaihdon arkkitehtuuriin.
Tiedonvaihdon arkkitehtuuri
                     on suunniteltu sovittamaan yhteen erilaisia tietomalleja
                       muuntamalla semanttisesti eri järjestelmien välillä lähetettäviä
                       tietoja ja sovittelemalla liiketoimintaprosessien ja sovellustason
                       protokollien välisiä eroja,
                     vaikuttaa mahdollisimman vähän eri toimijoiden nykyisin
                       käyttämiin tietotekniikka-arkkitehtuureihin,
                     turvaa jo tehtyjen tietotekniikkainvestointien arvon säilymisen.
Skaalautuvuus
Tiedonvaihdon arkkitehtuuri suosii enimmäkseen vertaisperiaatteella tapahtuvaa
vuorovaikutusta kaikkien toimijoiden kesken samalla, kun se takaa tiedonvaihdon
eheyden ja jatkuvuuden yhteentoimivaan rautatieliikenteeseen osallistuvien kesken
tarjoamalla keskitetyt palvelut. Vertaisperiaatteella tapahtuvan vuorovaikutuksen
ansiosta kustannukset voidaan parhaalla tavalla jakaa eri toimijoiden kesken todellisen
käytön perusteella, minkä lisäksi se yleisesti ottaen aiheuttaa vähemmän
skaalautuvuuteen liittyviä ongelmia.
Verkko
Tässä tapauksessa verkottumisella tarkoitetaan viestinnän menetelmää ja filosofiaa, ei
fyysistä verkkoa.
Yhteentoimivan rautatieliikenteen yhteisö perustuu julkisen Internetin käyttöön, mikä
alentaa uusien toimijoiden mukaantulon kynnystä.
Tietoturvaa ei sen vuoksi hoideta verkon avulla (VPN, tunnelointi, ...), vaan vaihtamalla
ja hallitsemalla turvallisia viestejä. VPN-verkkoa ei sen vuoksi tarvita, minkä ansiosta
vältetään vastuunjakoon ja omistussuhteisiin liittyvät ongelmat. Tunnelointia ei pidetä
tarpeellisena vaadittavan tietoturvatason saavuttamiseksi.
Joka tapauksessa toimijat voivat halutessaan toteuttaa erilaisia tietoturvajärjestelyjä
tietyissä verkon osissa.
Julkisen Internetin välityksellä on mahdollista toteuttaa hybridinen vertaisverkkomalli,
jossa on keskitetty kuvaustietokanta ja yhteinen rajapinta kunkin toimijan liittymään.
 ---pagebreak--- Keskitettyä kuvaustietokantaa lähestytään ensin metatiedon saamiseksi, kuten toimijan
tietoja sisältävän identiteetin selvittämiseksi tai tietoturvavaltuuksien varmentamiseksi.
Sen jälkeen toimijat viestivät keskenään vertaisperiaatteella.
Protokollat
Käytettävien protokollien on kuuluttava käytössä oleviin Internet-protokolliin.
Tietoturva
Jotta saavutetaan hyvä tietoturva, kaikkien viestien on oltava itsessään kaiken tiedon
sisältäviä, mikä tarkoittaa, että viestissä olevat tiedot on suojattu ja vastaanottaja voi
varmistaa viestin aitouden. Tämä voidaan saada aikaan käyttämällä salausta ja
samantapaista allekirjoitusmenettelyä kuin sähköpostin salauksessa käytetään. Tällöin
voidaan siirtää tietoja verkossa mitä hyvänsä tapaa, kuten sähköpostia, tiedostonsiirtoa
(ftp, http, jne.) käyttäen. Tiedonvaihdon osapuolet voivat keskenään päättää käytettävästä
menetelmästä.
Salaus
On käytettävä joko epäsymmetristä salausta tai symmetrisen salauksen ja julkisen
avaimen suojauksen yhdistelmää, koska monen toimijan yhteinen salainen avain
paljastuu jossain vaiheessa. Parempi turvallisuustaso saavutetaan helpommin, jos
jokainen toimija vastaa omasta avainparistaan, vaikka se aiheuttaakin keskitetylle
kuvaustietokannalle (avainpalvelimelle) suuret vaatimukset turvallisuuden suhteen.
Keskitetty kuvaustietokanta
Keskitetyn kuvaustietokannan on kyettävä hoitamaan seuraavia elementtejä:
                      metadata – strukturoitua dataa, joka kuvaa viestien sisältöä,
                     • julkisen avaimen infrastruktuuri (PKI),
                      varmentaja (CA) ;
                      luettelo (”puhelinluettelo”), joka sisältää kaikki viestienvaihdossa
                         tarvittavat tiedot toimijoista.
Keskitetyn kuvaustietokannan hallinnan tulisi olla jonkin yleishyödyllisen
yleiseurooppalaisen organisaation vastuulla.
Yhteinen rajapinta
Jokaisella toimijalla on oltava yhteinen rajapinta, jotta nämä voivat liittyä
rautatieliikenteen yhteentoimivuuden yhteisöön.
Yhteisen rajapinnan on kyettävä hoitamaan seuraavia tehtäviä:
                     - lähtevien viestien formatointi metadatan mukaan
                     - lähtevien viestien allekirjoitus ja salaus
                     - lähtevien viestien osoittaminen
                     - saapuvien viestien aitouden varmistaminen
                     - saapuvien viestien salauksen purkaminen
                     - saapuvien viestien sisällön ja metadatan vastaavuuden
                         tarkistaminen
Saapuvien viestien aitouden varmistamisen tuloksen perusteella voidaan toteuttaa
minimitasoinen viestinkuittaus:
                      i. kun tulos oli positiivinen, lähetetään ACK-kuittaus,
                     ii. kun tulos oli negatiivinen, lähetetään NACK-kuittaus.
Yhteinen rajapinta käyttää keskitetyn kuvaustietokannan tietoja näitä tehtäviä
hoitaessaan.
 ---pagebreak--- Toimija voi perustaa keskitetylle kuvaustietokannalle paikallisen ”peilitietokannan”
vastausaikojen lyhentämiseksi.